4. การประกอบธุรกิจของแต่ละสายผลิตภัณฑ์

ธุรกิจบัตรเครดิต (Credit Card Business)

ธุรกิจการออกบัตรเครดิต (Issuing Business)

ธุรกิจการออกบัตรเครดิต (Issuing Business) เป็นธุรกิจของ KTC
ในฐานะธนาคาร/บริษัทผู้ออกบัตรเครดิต หรือ Issuing Bank
บริษัทได้รับอนุญาตให้ออกบัตรโดยมีตราสัญลักษณ์[]   [] และ  []  บนบัตร ทั้งนี้จะมีวีซ่า
อินเตอร์เนชั่นแนล เซอร์วิส แอสโซซิเอชั่น (Visa International Service Association)
(“วีซ่า”) มาสเตอร์การ์ด อินเตอร์เนชั่นแนล อินคอร์ปอเรทเต็ด (MasterCard
International Incorporated) (“มาสเตอร์การ์ด”) และ เจซีบี อินเตอร์เนชั่นแนล (JCB
International) (“เจซีบี”)
ทำหน้าที่เป็นหน่วยงานกลางในการชำระเงินระหว่างธนาคาร/บริษัทผู้ออกบัตร
และธนาคาร/บริษัทร้านค้า ผู้ถือบัตรสามารถเลือกได้ว่าต้องการใช้บัตรที่ออกร่วมกับวีซ่า
มาสเตอร์การ์ด หรือ เจซีบี
โดยจะสามารถใช้บัตรชำระค่าสินค้าและบริการแทนเงินสดได้กับทุกร้านค้าสมาชิกที่มีสัญลักษณ์
[]   [] และ  []

บริษัทดำเนินงานทางด้านธุรกิจออกบัตรเครดิต (Issuing Business)
ในส่วนของการให้สินเชื่อบัตรเครดิต
บริษัทมีนโยบายการยกเว้นการเก็บค่าธรรมเนียมแรกเข้าและรายปีตลอดชีพโดยไม่มีเงื่อนไขใด ๆ
รวมถึงมุ่งเน้นพัฒนาแผนการตลาดอย่างต่อเนื่องเพื่อตอบสนองความต้องการของสมาชิกให้มากที่สุดเพื่อเพิ่มปริมาณการใช้จ่ายผ่านบัตรของ
KTC รวมถึงกลยุทธ์ด้านการตลาดที่เจาะกลุ่มลูกค้าในลักษณะของ Segmentation
เพื่อให้การใช้จ่ายผ่านบัตรเครดิตเป็นส่วนหนึ่งในการใช้จ่ายในชีวิตประจำวันของสมาชิกโดยครอบคลุมการใช้จ่ายที่จำเป็น
อาทิเช่น สุขภาพ ท่องเที่ยว กีฬา ประกันภัย รถยนต์ เป็นต้น ทั้งนี้บริษัทมีกลยุทธ์การตลาดหลัก คือ
การนำคะแนนสะสมที่ได้จากการใช้จ่ายผ่านบัตรเครดิตและสินเชื่อบุคคลมาใช้แทนเงินสดให้เกิดประโยชน์มากที่สุด
หรือ KTC Forever Rewards ([]) โดยคะแนนดังกล่าวไม่มีวันหมดอายุ
และผู้ถือบัตรสามารถนำคะแนนดังกล่าวไปแลกซื้อสินค้าและบริการตามที่ต้องการ
ด้วยกลยุทธ์ที่หลากหลายเหล่านี้ทำให้บริษัทสามารถเพิ่มฐานบัตรและปริมาณการใช้จ่ายผ่านบัตรอย่างต่อเนื่อง
โดยที่ผ่านมาบริษัทได้มีการออกบัตรเครดิตให้แก่ลูกค้าดังนี้

  ------------------------------ -------------- -------------- --------------
  จำนวนบัตรเครดิตและลูกหนี้บัตรเครดิต   2551           2552           2553

  จำนวนบัตรเครดิตรวม (บัตร)         1,645,878      1,636,284      1,725,789

  อัตราการเติบโต (% ต่อปี)           12.2%          (0.6%)         5.5%

  ลูกหนี้บัตรเครดิตสุทธิ (ล้านบาท)       35,222.51      33,998.53      33,751.73

  อัตราการเติบโต (% ต่อปี)           18.1%          (3.5%)         (0.7%)
  ------------------------------ -------------- -------------- --------------

อัตราการเติบโตของจำนวนบัตรเพิ่มร้อยละ 5.5 และลูกหนี้บัตรเครดิตสุทธิ ลดลงร้อยละ 0.7
จากปี 2552
เนื่องจากบริษัทได้เพิ่มช่องทางการขยายฐานลูกค้าเพื่อให้ครอบคลุมกลุ่มลูกค้าเป้าหมายทั่วทั้งประเทศมากขึ้น
แต่ยังคงนโยบายการอนุมัติบัตรที่เข้มงวด เพื่อรักษาคุณภาพสินทรัพย์ของบริษัท บัตรเครดิตต่าง ๆ
สามารถแบ่งได้ดังนี้

1.  บัตรแบบ Generic Card ในรูปแบบของบัตรเครดิต KTC Visa/MasterCard/JCB
    ที่ผู้ถือบัตรสามารถนำไปใช้ในการชำระราคาสินค้าและบริการแทนเงินสดจากสถานบริการและร้านค้าที่มีสัญลักษณ์
    [] [] และ [] ทั่วโลก รวมถึงสามารถเบิกถอนเงินสดล่วงหน้าได้
    ซึ่งสำหรับผู้ที่มีรายได้ขั้นต่ำตามที่กำหนดในแต่ละประเภท โดยแบ่งเป็นบัตรเครดิต KTC -
    Visa Infinite บัตรเครดิต KTC Visa Platinum บัตรเครดิต KTC Titanium
    MasterCard บัตรเครดิต KTC Visa/MasterCard Gold บัตรเครดิต KTC
    Visa/MasterCard Classic และ บัตรเครดิต KTC-JCB ทั้งนี้บริษัทมีบริการ
    Government Services Card (บัตร KTC เพื่อหน่วยงานรัฐ)
    เป็นบัตรเครดิตเพื่อหน่วยงานราชการ ช่วยให้การใช้จ่ายงบประมาณภาครัฐในด้านการเดินทาง
    อบรม สัมมนา และจัดนิทรรศการ เป็นไปอย่างมีประสิทธิภาพ
    รวมถึงลดภาระและความเสี่ยงในการถือเงินสดของข้าราชการ ลดขั้นตอนในการเบิกจ่าย
    และช่วยให้เม็ดเงินที่ใช้จ่ายในหมวดดังกล่าวผันสู่ผู้ประกอบธุรกิจที่เกี่ยวข้องได้เร็วขึ้น
    อีกทั้งยังมีความคุ้มครองจากแผนประกันอุบัติเหตุระหว่างการเดินทาง
    ในระหว่างการเดินทางปฏิบัติราชการเมื่อชำระค่าตั๋วโดยสารยานพาหนะสาธารณะด้วยบัตรเครดิต

2.  บัตรประเภทบัตรร่วม (Co-brand) เป็นบัตรที่เกิดจากการร่วมมือระหว่าง KTC
    กับบริษัทชั้นนำทั้งภายในและภายนอกประเทศที่เป็นพันธมิตรทางการค้า
    ผู้ถือบัตรสามารถนำไปใช้ในการชำระราคาสินค้าและบริการแทนเงินสดจากร้านค้าได้ตามปกติ
    แต่ถ้าเป็นการนำบัตรประเภทนี้ไปใช้ในร้านค้าที่เป็นผู้ร่วมออกบัตร ผู้ถือบัตรจะได้รับสิทธิพิเศษ
    เช่น ได้รับส่วนลดเมื่อซื้อสินค้าและบริการ รวมไปถึงการจัดรายการพิเศษเป็นกรณี ๆ ไป
    โดยบริษัทเหล่านี้จะมีข้อตกลงกับบริษัทในการร่วมมือกันขยายฐานบัตรและจัดรายการส่งเสริมการขายเพื่อเป็นสิทธิพิเศษกับผู้ถือบัตรตามลักษณะเฉพาะของบัตรร่วมนั้น
    ๆ เพื่อขยายฐานบัตรและตอบสนองความต้องการของลูกค้าแต่ละกลุ่ม ทั้งนี้บัตรร่วม
    (Co-Brand) ของบริษัท ได้จัดเป็นกลุ่มในรูปแบบของ Life Style Segmentation Card
    เป็นบัตรที่มีลักษณะเฉพาะ
    โดยบริษัทจะแบ่งลักษณะของบัตรตามลักษณะการใช้จ่ายของลูกค้าเป็นหลัก
    โดยที่ลูกค้าจะได้รับสิทธิพิเศษตามลักษณะของบัตรที่แตกต่างกัน
    ปัจจุบันบริษัทได้แบ่งบัตรประเภทนี้ออกตามกลุ่มต่าง ๆ ดังนี้

(1) Auto เช่น บัตร KTC Titanium MasterCard และ Visa Platinum (Thonburi
    Yontrakit Bangchak SSC และ Subaru ) ที่ให้สิทธิพิเศษด้วยส่วนลดต่าง ๆ
    ครอบคลุมเรื่องรถยนต์ อาทิ เช่น ศูนย์บริการรถยนต์ บริการฉุกเฉินประกันภัย เป็นต้น

(2) Travel เช่น บัตร KTC Titanium MasterCard / Visa Platinum (Bangkok
    Airways Best Western และ Big Camera) และKTC Royal Orchid Plus Visa
    Infinite / World MasterCard / Visa Platinum / Titanium MasterCard /
    JCB ที่ตอบรับความต้องการในการท่องเที่ยวสำหรับสมาชิกบัตร
    โดยมอบส่วนลดในการซื้อตั๋วเครื่องบิน ทัวร์
    ค่าที่พักหรือประกันการเดินทางกับพันธมิตรตามเงื่อนไขที่กำหนด
    รวมถึงการนำคะแนนสะสมจากการใช้จ่าย เพื่อแลกตั๋วเครื่องบินของการบินไทย
    อีกทั้งยังมอบส่วนลดสำหรับอุปกรณ์ถ่ายภาพล้างอัดรูป และหลักสูตรการเรียนถ่ายภาพ เป็นต้น

(3) Health & Sports เช่น KTC Titanium MasterCard และ Visa Platinum
    (Bangkok Hospital Group BNH Hospital Samitivej Hospitals Vejthani
    Hospital Sport Revolution Srixon และ Alpine Golf Club)
    สำหรับผู้ที่รักสุขภาพทั่วไปเนื่องจากให้สิทธิประโยชน์ในการป้องกัน
    รักษาและฟื้นฟูสุขภาพผ่านเครือข่ายโรงพยาบาลที่ใหญ่ที่สุดในประเทศได้แก่
    โรงพยาบาลสมิติเวช โรงพยาบาลบีเอ็นเอช โรงพยาบาลกรุงเทพรวมถึงโรงพยาบาลในเครือ
    และโรงพยาบาลเวชธานี อีกทั้งมอบส่วนลดเกี่ยวกับอุปกรณ์กีฬาต่าง ๆ อาทิเช่น
    ผลิตภัณฑ์และอุปกรณ์กอลฟ์ Srixon สินค้าอุปกรณ์กีฬาร้าน Sports Revolution
    รวมถึงกรีนฟีราคาพิเศษ เป็นต้น

(4) Shopping เช่น บัตรที่เหมาะสำหรับผู้นิยมใช้จ่ายเพื่อเลือกซื้อสินค้าต่าง ๆ
    โดยลูกค้าจะได้รับสิทธิพิเศษในการซื้อสินค้าหรือรับบริการต่าง ๆ เช่น ส่วนลดที่ห้างสรรพสินค้า
    ศูนย์การค้า และร้านค้าพันธมิตร สำหรับในกรุงเทพ ได้แก่ บัตร KTC Future Park
    Rangsit Titanium MasterCard และในส่วนภูมิภาคจะเป็นบัตรเครดิตในกลุ่ม TDP
    (Thailand Department Stores Pool) ซึ่งครอบคลุม 13 จังหวัดทั่วประเทศ คือ
    กรุงเทพ (KTC – Tang Hua Seng Titanium MasterCard) สระบุรี ชุมพร ภูเก็ต
    แม่ฮ่องสอน ลำปาง อุตรดิตถ์ นครสวรรค์ นครราชสีมา (โคราช) มหาสารคาม อุบลราชธานี
    ขอนแก่น และบุรีรัมย์

(5) KTC Cash Back Titanium เป็นบัตรที่ให้สิทธิพิเศษที่ลูกค้าจะได้รับเงินคืนร้อยละ 0.40
    ถึงร้อยละ 0.80 ของทุกยอดการใช้จ่ายผ่านบัตรรวมถึงการเบิกเงินสดล่วงหน้า

(6) Family เช่น บัตร Titanium MasterCard และ Visa Platinum KTC-Senior
    บัตรเครดิตที่มอบความคุ้มค่าให้แก่สมาชิกบัตรด้วยสิทธิประโยชน์ด้านส่วนลดสำหรับกิจกรรมผู้สูงอายุต่างๆ
    และ บัตร KTC-Rakluke Titanium Master Card
    บัตรเครดิตสำหรับการเริ่มต้นของครอบครัวใหม่รวมไปถึงเด็กตั้งแต่แรกเกิดถึงอายุ 12 ปี
    โดยมอบสิทธิประโยชน์เกี่ยวกับการจัดงานแต่งงาน การวางแผนท่องเที่ยวฮันนีมูน
    โรงพยาบาลสำหรับเตรียมการคลอดบุตร
    กิจกรรมเกี่ยวกับการศึกษาและพัฒนาการการเรียนรู้ของเด็ก

(7) Insurance เช่น บัตร KTC-Dhipaya Insurance Titanium MasterCard
    บัตรเครดิตที่เหมาะสมสำหรับผู้ที่ทำประกันโดยเฉพาะ ผู้ถือบัตรนี้จะได้รับส่วนลดค่าเบี้ยประกัน
    พร้อมทั้งรับคะแนนสะสม Forever Rewards 2 เท่า
    เมื่อชำระค่าเบี้ยประกันภัยทุกประเภทผ่านบัตร

(8) อื่น ๆ ได้แก่ บัตร KTC-Government Savings Bank Visa / Visa Platinum และ
    Titanium MasterCard เป็นบัตรเครดิตที่นำเสนอแก่ลูกค้าเงินฝากธนาคารออมสิน
    ซึ่งเป็นกลุ่มข้าราชการและรัฐวิสาหกิจเป็นหลัก โดยสามารถนำคะแนนสะสม Forever
    Rewards แลกซื้อสลากออมสินได้

  3. บัตรประเภท Affinity Card
  เป็นบัตรที่ออกร่วมกับสถาบันศิษย์เก่าหรือองค์กรที่มิได้แสวงหากำไร เช่น สมาคมนักบินไทย
  สมาคมนักศึกษาเก่ามหาวิทยาลัยเชียงใหม่
  สมาคมนิสิตเก่าคณะพาณิชยศาสตร์และการบัญชีแห่งจุฬาลงกรณ์มหาวิทยาลัย
  ราชวิทยาลัยแพทย์ออร์โธปิดิกส์แห่งประเทศไทย สถาบันวิชาการป้องกันประเทศ
  สมาคมศิษย์เก่าวิศวกรรมศาสตร์แห่งจุฬาลงกรณ์มหาวิทยาลัย
  สมาคมนักเรียนเก่าวชิราวุธวิทยาลัยในพระราชูปถัมถ์ ศูนย์บริการโลหิตแห่งชาติ สภากาชาดไทย
  กองบัญชาการทหารสูงสุด (วิทยาลัยเสนาธิการทหาร สถาบันจิตวิทยาความมั่นคง
  วิทยาลัยป้องกันราชอาณาจักร และสถาบันวิจัยทางยุทธศาสตร์)
  สมาคมจัดการงานบุคคลและสมาคมศิษย์เก่ามหาวิทยาลัยขอนแก่น เป็นต้น

  4. บัตร Non Financial Member
  เปนบัตรสิทธิประโยชน์สมาชิกเพื่อแสดงบัตรรับสิทธิพิเศษหรือส่วนลดร้านค้าต่างๆ
  ไม่ว่าจะเป็นร้านอาหาร ร้านหนังสือ สถานบันเทิง สถาบันเสริมความงาม สปาชั้นนำ
  ร้านอุปกรณ์รถยนต์ เช่น Virgin24 ETON SuperRed 24 และThe Sovereign Card
  (สำหรับผู้ถือหุ้นกู้ของบริษัทโดยเฉพาะ) เป็นต้น

  4.1.1.1 ประเภทการให้บริการของธุรกิจการออกบัตรเครดิต

บริษัทให้บริการและมีสิทธิประโยชน์เสนอให้ผู้ถือบัตรเครดิตหลายประการดังนี้

1)  บริการชำระค่าสินค้าและบริการแทนการชำระด้วยเงินสด
    ผู้ถือบัตรเครดิตของบริษัทสามารถชำระค่าสินค้าและบริการได้ที่ร้านค้า ที่มีสัญลักษณ์ [] []
    และ [] ทั้งในประเทศไทยและในต่างประเทศกว่า 200 ประเทศ
    ตามวงเงินของผู้ถือบัตรที่ได้รับอนุมัติแต่ละราย โดยบริษัทจะเป็นผู้ชำระค่าสินค้าและบริการนั้น
    ๆ ให้ร้านค้าผ่านทางธนาคาร/บริษัทร้านค้า เมื่อครบกำหนดรอบบัญชีของผู้ถือบัตร (ประมาณ 1
    เดือน) บริษัทก็จะดำเนินการเรียกเก็บเงินจากผู้ถือบัตร
    โดยผู้ถือบัตรจะสามารถเลือกที่จะชำระเงินให้กับบริษัทเต็มจำนวนตามยอดการใช้จ่าย
    หรือผ่อนชำระขั้นต่ำตามเกณฑ์ประกาศของธนาคารแห่งประเทศไทย
    โดยมีอัตราการผ่อนชำระขั้นต่ำไม่น้อยกว่าร้อยละ 10 ของยอดหนี้คงเหลือ แต่ต้องไม่ต่ำกว่า
    500 บาทต่อเดือน โดยกรณีการผ่อนชำระนี้ บริษัทจะคิดดอกเบี้ยร้อยละ 15
    ต่อปีรวมกับค่าธรรมเนียมการใช้วงเงินบัตรเครดิตร้อยละ 5 ต่อปี
    ตามจำนวนเงินที่ค้างชำระตั้งแต่วันที่บริษัทบันทึกรายการแต่ละรายการถึงวันที่ชำระเงิน

1)  บริการเบิกเงินสดล่วงหน้า (Cash Advance)
    เป็นการให้บริการแก่ผู้ถือบัตรเครดิตที่สามารถเบิกเงินสดไปใช้
    โดยหักออกจากวงเงินบัตรเครดิตที่บริษัทอนุมัติให้กับผู้ถือบัตร
    ซึ่งผู้ถือบัตรสามารถเบิกเงินได้ทั้งในและต่างประเทศ กรณีที่เบิกเงินสดในประเทศ
    จะสามารถเบิกได้จากเครื่องฝากถอนเงินอัตโนมัติ (Automatic Teller Machine หรือ
    ATM) ของทุกธนาคาร ที่มีเครื่องหมาย [] [] หรือ []
    หรือเบิกจากเคาน์เตอร์สาขาของธนาคารกรุงไทยที่มีเครื่องหมายรับบัตรเครดิต
    ในกรณีที่เป็นการเบิกถอนเงินสดในต่างประเทศ
    สามารถเบิกได้จากเครื่องฝากถอนเงินอัตโนมัติ (ATM) ที่มีเครื่องหมาย [] [] [] [] และ
    [] หรือเบิกจากจุดแลกเปลี่ยนเงินตรา (Exchange Booth)
    ที่มีเครื่องหมายรับบัตรวีซ่าหรือมาสเตอร์การ์ด
    สำหรับบริการนี้บริษัทจะได้รับค่าธรรมเนียมการเบิกเงินสดล่วงหน้าที่บริษัทคิดจากผู้ใช้บริการร้อยละ
    3 ของยอดเงินที่เบิกถอนต่อครั้ง โดยกำหนดยอดเงินขั้นต่ำในการเบิกถอนแต่ละครั้งไม่ต่ำกว่า
    500 บาท
    และรายได้ดอกเบี้ยจากบัตรเครดิตซึ่งบริษัทเริ่มคิดดอกเบี้ยและค่าธรรมเนียมการใช้วงเงินตั้งแต่วันที่เบิกเงินสดจนถึงวันที่ชำระเงินครบทั้งจำนวน

2)  บริการเสริมอื่น ๆ คือ
    บริการหรือสิทธิประโยชน์พิเศษเพิ่มเติมที่บริษัทให้แก่ผู้ถือบัตรควบคู่ไปกับบัตร เช่น

-   ศูนย์บริการสมาชิก KTC Phone 0-2665-5000 ผู้ถือบัตรสามารถติดต่อเจ้าหน้าที่
    หรือผ่านระบบโทรศัพท์อัตโนมัติโดยใช้รหัส T-PIN
    เพื่อสอบถามข้อมูลเกี่ยวกับบัญชีบัตรเครดิตหรือบริการต่าง ๆ เช่น ขอใบสมัครบัตรเสริม
    ขอสำเนาใบแจ้งยอดการใช้จ่ายบัตรเครดิต หรือเปลี่ยนแปลงรอบการตัดบัญชี เป็นต้น ได้ตลอด
    24 ชั่วโมง สำหรับบัตรเครดิต Platinum มีศูนย์บริการสมาชิก KTC Platinum Line
    0-2665-5666 บริการ Ultimate Platinum Assistance ในส่วนบัตรเครดิต
    Infinite และบัตรเครดิต World MasterCard มีศูนย์บริการ คือ KTC Infinite Line
    และ KTC World MasterCard Line ซึ่งติดต่อได้ที่ 0-2665-5555 นอกจากนี้ยังมีบริษัท
    International SOS ที่ให้บริการช่วยเหลือเรื่องฉุกเฉินด้านต่าง ๆ ทั้งในและต่างประเทศ
    สำหรับบัตรเครดิต KTC-JCB มีศูนย์บริการ JCB Plaza จำนวน 31 แห่งทั่วโลก
    โดยให้บริการ Concierge services by JCB Plaza
    บริการพิเศษเป็นเลขาส่วนตัวเฉพาะผู้ถือบัตร JCB เพื่ออำนวยความสะดวกในการหาข้อมูล
    จองตั๋วเดินทาง โรงแรม รถเช่า รวมถึง Medical Hotline Service
    บริการช่วยเหลือฉุกเฉินยามเจ็บป่วยในต่างแดน

-   ชำระค่าใช้จ่ายรายเดือนอัตโนมัติผ่านบัตรเครดิต (Auto Payment)
    สำหรับค่าบริการโทรศัพท์ โทรศัพท์มือถือ ค่าเบี้ยประกันรายเดือน เงินบริจาครายเดือน
    ค่าสมาชิกหนังสือ และ ค่าบริการอินเตอร์เน็ตรายเดือน

-   บริการชำระค่าสินค้า/ บริการ ผ่านอินเตอร์เน็ต ณ ร้านค้าที่เป็นสมาชิก e-commerce ของ
    KTC ตลอด 24 ชั่วโมง

-   รับข่าวสารเกี่ยวกับสิทธิประโยชน์และบริการใหม่ ๆ กับ “What’s UP”
    นิตยสารรายเดือนสำหรับสมาชิกบัตรเครดิต KTC

-   ความคุ้มครองจากแผนประกันอุบัติเหตุระหว่างการเดินทาง
    รวมถึงคู่สมรสและบุตรที่มีอายุไม่เกิน 23 ปีบริบูรณ์
    ในกรณีที่ใช้บัตรเครดิตชำระค่าตั๋วโดยสารยานพาหนะสาธารณะ ด้วยวงเงินประกันสูงสุด 1
    ล้านบาท สำหรับบัตรเครดิต KTC Visa/MasterCard Classic วงเงินประกันสูงสุด 4
    ล้านบาท สำหรับ Visa / MasterCard / JCB Gold และ Titanium MasterCard
    วงเงินประกันสูงสุด 8 ล้านบาท สำหรับบัตร Visa Platinum และวงเงินประกันสูงสุด 40
    ล้านบาท สำหรับบัตร Visa Infinite และ World MasterCard

-   รายการสะสมคะแนน Forever Rewards โดยทุกๆ 25
    บาทที่ใช้จ่ายและเบิกถอนเงินสดล่วงหน้าผ่านบัตรรับ 1 คะแนน เพื่อสะสมไว้แลกรับของรางวัล
    เช่น สมาชิกสามารถใช้ทุก ๆ 3,000 คะแนน แทนเงินสด 300 บาท แลกซื้อสินค้าและบริการ
    ณ ร้านค้าที่ร่วมรายการ กว่า 1,000 แห่งทั่วประเทศ ทั้งยังสามารถแปลงคะแนนสะสมเป็น
    KTC Mile เพื่อรับสิทธิแลกตั๋วเครื่องบิน โรงแรมที่พัก และรถเช่าได้
    และในส่วนของรายการสะสมคะแนน Royal Orchid Plus สำหรับทุกการใช้จ่ายผ่านบัตร
    20 บาท จะได้รับ 1 ไมล์สะสม เพื่อแลกไมล์สะสมรอยัล ออร์คิด พลัสของการบินไทย

-   บริการแบ่งชำระค่าสินค้า/ บริการ Flexi
    สำหรับผู้ถือบัตรเคทีซีที่มีความประสงค์ที่จะแบ่งชำระค่าสินค้า/บริการเป็นงวด ๆ
    ด้วยอัตราดอกเบี้ยพิเศษร้อยละ 0 หรือร้อยละ 0.8
    ต่อเดือนเพื่อความคล่องตัวในการบริหารค่าใช้จ่ายรายเดือน
    รวมถึงบริการแบ่งชำระค่าสินค้า/บริการ Flexi by Phone
    ซึ่งรับบริการแบ่งชำระค่าสินค้า/บริการสำหรับรายการที่รอเรียกเก็บในเดือนถัดไปด้วยอัตราดอกเบี้ยร้อยละ
    0.8 ต่อเดือน โดยโทรแจ้งที่ศูนย์บริการสมาชิก KTC Phone 0-2665-5000

-   บริการ U Shop V Deliver การสั่งซื้อสินค้าผ่านแคตตาล็อก หรือเว็บไซต์
    โดยมีพันธมิตรร้านค้าร่วมให้บริการกว่า 150 แห่ง ด้วยจำนวนสินค้าหลากหลายให้เลือกซื้อกว่า
    3,300 รายการ
    โดยลูกค้าสามารถเลือกซื้อสินค้าที่ต้องการจากแคตตาล็อกที่แจ้งมาพร้อมใบแจ้งหนี้
    (Statement) หรือสั่งซื้อออนไลน์ผ่านเว็บไซต์ www.ktc.co.th หรือจุดให้บริการ KTC
    Touch โดยชำระค่าสินค้าผ่านบัตรเครดิตเคทีซีได้ทุกประเภท หรือใช้คะแนนสะสม Forever
    Rewards ร่วมกับการชำระผ่านบัตรเคทีซี โดยสินค้าจะส่งตรงถึงบ้าน
    และไม่มีค่าบริการจัดส่งสินค้าทุกรายการ

-   KTC Real Privileges ใน www.ktc.co.th
    รวบรวมสิทธิประโยชน์และสิทธิพิเศษมากมายครอบคลุมทุกประเภทการใช้จ่าย อาทิเช่น
    ร้านอาหาร โรงแรมที่พัก สถานเสริมความงาม โรงเรียนสอนภาษา เครื่องใช้ไฟฟ้า เป็นต้น
    นอกจากนั้นยังเพิ่มช่องทางการสื่อสารระหว่างสมาชิกผู้ถือบัตร และ KTC ผ่าน FACEBOOK ที่
    http://www.facebook.com/ktcrealprivilege และ TWITTER
    ที่http://twitter.com/ktcprivilege
    เพื่อแลกเปลี่ยนข้อมูลร้านอาหารแนะนำและเรื่องราวที่น่าสนใจในกลุ่มสมาชิกผู้ใช้สังคมออนไลน์
    (Social Network) รวมถึงการประชาสัมพันธ์ข่าวสารและสิทธิประโยชน์ต่าง ๆ ของ KTC
    ด้วย

-   Secured e-pay เป็นบริการด้านความปลอดภัยให้กับผู้ถือบัตรเครดิต KTC
    ในการทำรายการชำระค่าสินค้าหรือบริการออนไลน์ผ่านเครือข่ายอินเทอร์เน็ต
    ที่มีการพัฒนาให้ได้มาตรฐานความปลอดภัยตามมาตรฐานสากลและสามารถรองรับระบบ
    [](VbV) ของวีซ่า อินเตอร์เนชั่นแนล และ [] (MCSC) ของมาสเตอร์การ์ด
    อินเตอร์เนชั่นแนล และ [] J/Secure ของเจซีบี อินเตอร์เนชั่นแนล
    และด้วยกลไกป้องกันข้อมูลในการยืนยันตัวตนของผู้ถือบัตรถึง 2 ขั้นตอน คือ การใช้รหัส VbV
    , MCSC หรือ J/Secure อันเป็นรหัสป้องกันการลักลอบใช้บัตรและโจรกรรมข้อมูลบัตร และ
    ข้อความส่วนตัว (Personal Message)
    เพื่อสร้างความมั่นใจว่าเป็นร้านค้าในระบบออนไลน์ที่ได้ลงทะเบียนกับ วีซ่า อินเตอร์เนชั่นแนล
    และมาสเตอร์การ์ด อินเตอร์เนชั่นแนล และ เจซีบี อินเตอร์เนชั่นแนลอย่างถูกต้อง
    นอกจากนี้ในการชำระค่าสินค้าและบริการผ่านบัตรเครดิต KTC ในระบบออนไลน์
    จะดำเนินการในรูปแบบการเข้ารหัสข้อมูลตามมาตรฐานของ SSL 128 Bit

4.1.1.2 ขั้นตอนการให้บริการบัตรเครดิตของธุรกิจการออกบัตรเครดิต

  1) รับสมัครผู้ถือบัตรเครดิต (Acquiring Cardholders) บริษัทรับสมัครผู้ถือบัตรเครดิตผ่าน
  4 ช่องทางหลัก ๆ คือ

-   KTC Touch ศูนย์บริการทางการเงินครบวงจรตลอด 365 วัน
    โดยมีพนักงานของบริษัทอำนวยความสะดวกในการให้คำแนะนำและบริการในด้านต่าง ๆ เช่น
    รับสมัครบัตรเครดิตและสินเชื่อบุคคล เป็นจุดรับบัตรเครดิต และให้บริการสมาชิกบัตร
    ตลอดจนรับชำระค่าใช้จ่ายบัตรเครดิต สินเชื่อบุคคล และสินเชื่อเจ้าของกิจการ ณ วันที่ 31
    ธันวาคม 2553 KTC มีจุดบริการ KTC Touch ทั้งสิ้น 37 จุดบริการ แบ่งเป็น 34
    จุดบริการในเขตกรุงเทพและปริมณฑล และอีก 3 จุดบริการในเขตภูมิภาค

-   ผ่านทางสาขาหรือพนักงานของธนาคารกรุงไทย และธนาคารออมสิน
    ที่มีสาขาครอบคลุมทั่วประเทศ
    โดยบริษัทให้ค่าตอบแทนแก่พนักงานและสาขาที่สามารถหาลูกค้าใหม่ ๆ ให้กับบริษัท
    โดยจะคิดค่าตอบแทนตามจำนวนบัตรที่ได้รับการอนุมัติ
    ซึ่งช่องทางการรับสมัครผ่านพนักงานและ/หรือสาขาของธนาคารทั้ง 2 แห่งนี้
    สามารถช่วยขยายฐานสมาชิกบัตรใหม่ได้เป็นอย่างดี

-   การจ้างหน่วยงานภายนอก บริษัทได้ทำการว่าจ้างให้หน่วยงานภายนอกเป็นผู้หาลูกค้าโดยตรง
    โดยให้หน่วยงานนั้นเป็นผู้กำหนดวิธีการที่จะหาผู้สมัคร
    บริษัทจะชำระค่าตอบแทนให้หน่วยงานเหล่านี้ตามจำนวนบัตรที่ได้รับการอนุมัติ

-   ช่องทาง Business Partner Relations
    ซึ่งประกอบด้วยการรับสมัครบัตรเครดิตและสินเชื่อบุคคลผ่านตัวแทนขาย (อิสระ)
    การร่วมมือกับพันธมิตรต่าง ๆ ได้แก่ บริษัทที่ออกบัตรร่วม (Co-brand)
    และสถาบันศิษย์เก่าหรือองค์กรที่มิได้แสวงหากำไร (Affinity) ในการหาสมาชิกบัตรใหม่
    และอีกช่องทางคือการรับสมัครบัตรเครดิตและสินเชื่อบุคคลผ่านทางออนไลน์ อีกด้วย

  2) อนุมัติวงเงิน (Credit Acceptance)

บริษัทจะทำการคัดเลือกใบสมัครรอบแรก
โดยจะแยกกลุ่มลูกค้าที่มีคุณสมบัติไม่ตรงตามเกณท์ของธนาคารแห่งประเทศไทยออก
เพื่อบันทึกข้อมูลในระบบและปฏิเสธการอนุมัติบัตร
ข้อมูลจากใบสมัครที่ผ่านเกณฑ์จะถูกบันทึกลงในระบบ
และบริษัทจะดำเนินการติดต่อผู้สมัครเพื่อขอข้อมูลผู้สมัครที่ยังได้ไม่ครบถ้วน
เพื่อตรวจสอบความถูกต้องของข้อมูล
รวมทั้งจะมีการตรวจสอบประวัติทางการเงินของลูกค้าที่มีบัญชีกู้ยืมกับธนาคารและสถาบันการเงินอื่น
ๆ จากฐานข้อมูลบริษัท ข้อมูลเครดิตแห่งชาติ จำกัด (National Credit Bureau Co., Ltd)

การพิจารณาอนุมัติวงเงินที่จะให้กับผู้สมัครแต่ละรายจะพิจารณาจากหลายปัจจัยรวมถึงรายได้และความสามารถในการชำระคืนเงินกู้
นอกจากนี้บริษัทยังตรวจสอบประวัติการชำระเงินของผู้สมัครจากบริษัท ข้อมูลเครดิตแห่งชาติ จำกัด
โดยบริษัทดังกล่าว
ตั้งขึ้นเพื่อวัตถุประสงค์ที่จะเป็นศูนย์กลางในการรวบรวมข้อมูลเครดิตส่วนบุคคลและประวัติทางการเงินของลูกค้าในฐานะหน่วยงานแห่งชาติ
ประกอบกับประสบการณ์ของนักวิเคราะห์ในบริษัท
สำหรับการพิจารณาอนุมัติวงเงินนั้นบริษัทจะพิจารณาแยกจากกันสำหรับแต่ละธุรกิจโดยธุรกิจบัตรเครดิตและธุรกิจสินเชื่อบุคคลจะยึดตามเกณฑ์ของธนาคารแห่งประเทศไทย
ยิ่งไปกว่านั้นบริษัทยังควบคุมความเสี่ยงโดยการติดตามรูปแบบข้อมูลการชำระเงินของลูกค้าในอดีตเป็นฐานในการพิจารณาอนุมัติวงเงินด้วย
ในกรณีของลูกค้ารายเดียวกันแต่ขอสินเชื่อในหลายรูปแบบต่อบริษัท
เจ้าหน้าที่สินเชื่อจะตรวจสอบประวัติการชำระเงินของลูกค้า สถานภาพด้านอาชีพ รายได้
และตำแหน่งหน้าที่การงาน
โดยพิจารณาถึงความเสี่ยงรวมของลูกค้าแต่ละรายให้ไม่เกินกว่าความสามารถในการชำระเงินของลูกค้ารายนั้น
ๆ

บริษัทไดพัฒนาระบบ Credit Scoring
ซึ่งเปนการนําระบบสารสนเทศมาใชในการใหคะแนนผูสมัครแตละราย
และพิจารณาอนุมัติวงเงินตามคะแนนที่กําหนดไวควบคูกับการพิจารณาของเจ้าหน้าที่วิเคราะห์สินเชื่อเพื่อใหการพิจารณาอนุมัติบัตรทําไดรวดเร็ว
เปนมาตรฐาน และใหการทํางานมีประสิทธิภาพมากยิ่งขึ้น เมื่อไดผลการพิจารณาแลว
บริษัทจะสงผลการพิจารณาใหแกผูสมัคร
ทั้งผูสมัครที่ไดรับและไมไดรับการอนุมัติทราบทางจดหมาย สําหรับใบสมัครที่ไดรับการอนุมัติ
บริษัทจะสงขอมูลที่ไดรับการตรวจสอบแลวไปยังหนวยงานภายนอกที่ไดมาตรฐานและไดรับการรับรอง
(Certified) จาก วีซา มาสเตอรการด และเจซีบี
เพื่อบันทึกข้อมูลของผูถือบัตรลงในบัตรเครดิต จากนั้นบริษัทจะจัดสงบัตรไปที่ KTC Touch
หรือสาขาธนาคารกรุงไทย หรือที่อยูของลูกคาตามที่ลูกคาระบุไว้

  3) อนุมัติการใช้จ่ายผ่านบัตรเครดิต (Authorization)

เมื่อผู้ถือบัตรนำบัตรไปใช้ชำระค่าสินค้าและบริการต่อร้านค้า
ร้านค้าจะติดต่อกับธนาคาร/บริษัทร้านค้า (Acquiring Bank)
ซึ่งจะเป็นตัวกลางในการติดต่อบริษัทในฐานะธนาคาร/บริษัทผู้ออกบัตร (Issuing Bank)
เพื่อให้เป็นผู้พิจารณาอนุมัติการใช้จ่ายครั้งนั้น ๆ และแจ้งผลกลับไปยังร้านค้าอีกครั้ง

สำหรับธุรกิจร้านค้ารับบัตรเครดิต บริษัทได้นำระบบ Authorization
ซึ่งเป็นระบบที่อนุมัติการใช้จ่ายของผู้ถือบัตรในแต่ละรายการโดยอัตโนมัติมาใช้ ได้แก่
เครื่องรูดบัตรเครดิตในระบบ Electronic Data Capture (EDC)
เครื่องในระบบนี้จะเป็นเครื่องที่เชื่อมโยงระหว่างระบบของธนาคาร/บริษัทผู้ออกบัตรกับธนาคาร/บริษัทร้านค้า
ผ่านทางสายโทรศัพท์หรือ Lease Line
ดังนั้นระบบการอนุมัติการใช้จ่ายจึงสามารถทำได้ทันทีที่ผู้ถือบัตรของบริษัทนำบัตรไปใช้โดยไม่ต้องมีการโทรศัพท์ติดต่อระบบเทคโนโลยีสารสนเทศของบริษัท
ระบบจะพิจารณาและอนุมัติการใช้จ่ายตามเกณฑ์ที่บริษัทกำหนดไว้ อีกทั้ง KTC ใช้ระบบงาน Line
Encryption ซึ่งเป็นระบบงานที่พัฒนาบนเครื่อง EDC โดยจะทำการถอดรหัสข้อมูลจากเครื่อง EDC
เพื่อความปลอดภัยในการส่งและรับข้อมูล
อย่างไรก็ตามในบางกรณีที่ใช้บัตรบริษัทกับเครื่องรูดบัตรเครดิตในระบบ Imprinter หรือ Zip
Zap
ซึ่งเป็นเครื่องรูดบัตรเครดิตที่ไม่ได้เชื่อมต่อกับระบบใดโดยตรงและมีไว้เพื่อสำรองในกรณีที่เครื่องระบบ
EDC ขัดข้อง ร้านค้าจะโทรศัพท์ติดต่อธนาคาร/บริษัทร้านค้าเจ้าของเครื่องรูดบัตรของตน
เพื่อให้ธนาคาร/บริษัทร้านค้าเป็นผู้ติดต่อบริษัท
และให้บริษัทเป็นผู้อนุมัติการใช้จ่ายก่อนทำรายการทุกครั้ง

  4) รับชำระหนี้บัตรเครดิต (Settlement)

บริษัทจะส่งใบแจ้งยอดค่าใช้จ่ายบัตรเครดิตไปยังผู้ถือบัตรตามที่อยู่ที่แจ้งไว้เมื่อถึงรอบบัญชีของผู้ถือบัตร
โดยผู้ถือบัตรสามารถเลือกชำระได้หลายช่องทาง ดังนี้

-   ชำระด้วยเงินสดหรือเช็คผ่าน KTC Touch
    ผู้ถือบัตรจะสามารถนำเงินสดหรือเช็คไปฝากเข้าบัญชีของบริษัทได้ที่ KTC Touch
    โดยไม่มีค่าบริการ

-   หักบัญชีเงินฝากอัตโนมัติ (Direct Debit) โดยเมื่อถึงวันครบกำหนดชำระ (Due Date)
    บริษัทจะดำเนินการให้ธนาคารตัดค่าใช้จ่ายผ่านบัตรเครดิตที่ค้างชำระจากบัญชีเงินฝากของธนาคารกรุงไทย
    นอกจากนี้ลูกค้าสามารถโอนชำระเงินด้วยบัตร ATM กรุงไทย
    หรือทำการโอนผ่านบริการของกรุงไทยเทเลแบงค์ โทร 1551
    โดยสมัครใช้บริการที่สาขาของธนาคารกรุงไทยที่ลูกค้าเปิดบัญชีอยู่ หรือโอนชำระเงินด้วยวิธี
    Internet Banking ผ่านทางเว็บไซต์ www.ktb.co.th

-   ชำระที่เคาน์เตอร์ธนาคาร - ธนาคารกรุงไทย ธนาคารกรุงศรีอยุธยา ธนาคารไทยพาณิชย์
    ธนาคารนครหลวงไทย ธนาคารกสิกรไทย ธนาคารทิสโก้ ธนาคารทหารไทย ธนาคารออมสิน
    ธนาคารยูโอบี ธนาคารธนชาต ธนาคารเพื่อการเกษตรและสหกรณ์ ธนาคารซีไอเอ็มบี ไทย
    และธนาคารอาคารสงเคราะห์ โดยมีอัตราค่าบริการประมาณ 10-30
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระผ่านเครื่อง ATM ของธนาคารที่มีบัญชี - ธนาคารกรุงไทย ธนาคารกรุงศรีอยุธยา
    ธนาคารไทยพาณิชย์ ธนาคารนครหลวงไทย ธนาคารกสิกรไทย ธนาคารทหารไทย
    ธนาคารยูโอบี และธนาคารออมสิน โดยมีอัตราค่าบริการประมาณ 10-25
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระโดยการโอนเงินผ่านทางอินเตอร์เน็ต – ธนาคารกรุงไทย (www.ktc.co.th)
    ธนาคารไทยพาณิชย์ (www.scbeasy.com) ธนาคารนครหลวงไทย(www.scibinet.com)
    ธนาคารกสิกรไทย (www.kasikornbank.com) ธนาคารทหารไทย
    (www.tmbdirect.com) ธนาคารยูโอบี (https://uobcyberbanking.com)
    และธนาคารกรุงศรีอยุธยา(http://www.krungsrionline.com)
    โดยมีอัตราค่าบริการประมาณ 10 -25
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระผ่านบริการ Phone Banking ผ่านการให้บริการของธนาคารกรุงไทย (โทร 1551)
    ธนาคารไทยพาณิชย์ (โทร. 0-2777-7777) ธนาคารนครหลวงไทย (โทร. 0-2828-8000
    ) ธนาคารกสิกรไทย (โทร 0-2888-8888 ) ธนาคารทหารไทย(โทร. 1558)
    ธนาคารยูโอบี (โทร. 0-2285-1555 )และธนาคารกรุงศรีอยุธยา  (โทร. 1572)
    โดยมีอัตราค่าบริการประมาณ 10 -25
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระที่จุดบริการ โดยผู้ถือบัตรสามารถเลือกชำระได้ตามจุดบริการต่างๆ ดังนี้ เคาน์เตอร์
    เซอร์วิส ทีโอที เจมาร์ทเพย์พอยท์ ไปรษณีย์ไทย เทสโก้ โลตัส ทรูมันนี่ เอ็กซ์เพรสในร้าน
    ซีพีเฟรชมาร์ท ทรูมันนี่ เอ็กซ์เพรส ในร้านค้าทรูพาร์ทเนอร์ การประปานครหลวง เอ็มเปย์
    สเตชั่น (เอไอเอส/เทเลวิซ) โดยมีอัตราค่าบริการประมาณ 10-20 บาทต่อรายการ
    ขึ้นอยู่กับอัตราค่าบริการของแต่ละจุดบริการ รวมถึงเขตพื้นที่ในการใช้บริการ

-   ชำระด้วยเช็คโดยส่งทางไปรษณีย์
    (โดยจะต้องฝากเช็คเข้าบัญชีของบริษัทก่อนถึงวันครบกำหนดชำระเงินอย่างน้อย 3 วันทำการ)
    โดยเป็นเช็คของธนาคารใดก็ได้ที่เป็นของสาขาในเขตกรุงเทพและปริมณฑลเท่านั้น

-   ชำระผ่านโทรศัพท์มือถือ บริการทรูมันนี่ (ระบบทรูมูฟ) และบริการเอ็มเปย์ (ระบบเอไอเอส)
    อัตราค่าบริการ 15 บาทต่อรายการ

สำหรับกรณีที่ผู้ถือบัตรได้รับใบแจ้งยอดค่าใช้จ่ายบัตรเครดิตแล้ว
หากผู้ถือบัตรมีข้อสงสัยหรือประสงค์ที่จะปฏิเสธรายการใช้จ่ายบางรายการ
ผู้ถือบัตรสามารถแจ้งบริษัทเพื่อให้ตั้งพักรายการนั้นไว้ก่อนและไม่มีการทวงถามหนี้ในช่วงนั้นได้
โดยบริษัทจะดำเนินการสอบสวนเพื่อหาข้อเท็จจริงและระบุให้ได้ว่าฝ่ายใดจะต้องรับผิดชอบค่าใช้จ่ายรายการนั้นๆ
และทำการเรียกเก็บไปยังผู้ที่ต้องรับผิดชอบค่าเสียหายนั้นภายใน 45 ถึง 180 วัน
ทั้งนี้เป็นไปตามมาตรฐานของวีซ่า มาสเตอร์การ์ด และเจซีบี
โดยบริษัทมีระบบติดตามรายการที่เกิดขึ้นและจัดทำรายงานของจำนวนรายการที่มีการปฏิเสธจากผู้ถือบัตรอย่างต่อเนื่อง
เพื่อไม่ให้เสียสิทธิในการเรียกเก็บเงินจากฝ่ายที่ต้องรับผิดจริง

  5) การติดตามหนี้ (Collection)

บริษัทจะทำการติดตามหนี้ทันทีเมื่อผู้ถือบัตรค้างชำระค่าบัตรเครดิต
ทั้งนี้เนื่องจากหนี้ที่มีอายุค้างชำระน้อยมีโอกาสที่จะได้รับชำระคืนมากกว่าหนี้ที่ค้างชำระนาน
ในปัจจุบันบริษัทได้กำหนดขั้นตอนการติดตามทวงถามให้ชำระหนี้ทั้งธุรกิจบัตรเครดิตและธุรกิจสินเชื่อบุคคลในลักษณะเดียวกัน
แต่ทั้งนี้วิธีการปฏิบัติจะแตกต่างกันสำหรับหนี้ที่มีอายุการค้างชำระต่างกัน
โดยกลุ่มเจ้าหน้าที่แตกต่างกัน ดังนี้

-   หนี้ที่ค้างชำระไม่เกิน 179 วัน
    บริษัทจะทวงถามโดยการใช้โทรศัพท์ติดต่อและส่งจดหมายติดต่อผู้ถือบัตร
    แต่จะเพิ่มระดับความเข้มงวดของมาตรฐานที่ใช้ขึ้นตามจำนวนวันที่ค้างชำระ
    นอกจากนี้สำหรับหนี้ที่ค้างชำระเป็นเวลานาน
    บริษัทจะจัดให้มีพนักงานโดยเฉพาะที่จะติดตามการชำระเงินของผู้ถือบัตรรายนั้นๆ
    และบริษัทจะระงับการใช้บัตรของผู้ถือบัตรเป็นการชั่วคราวตั้งแต่ 30
    วันนับจากวันที่ในใบแจ้งยอดการชำระเงินของเดือนนั้นๆ
    โดยลูกค้าจะไม่สามารถใช้บัตรได้จนกว่าจะชำระหนี้ และจะระงับการใช้บัตรของผู้ถือบัตรนั้นๆ
    อย่างถาวร หากค้างชำระตั้งแต่ 90 วันขึ้นไป

-   หนี้ที่ค้างชำระตั้งแต่ 180 วันขึ้นไป
    บริษัทจะดำเนินการตามกฎหมายโดยมีเกณฑ์การปฎิบัติที่แตกต่างกันไป
    ตามขนาดและประเภทของรายการ
    ทั้งนี้บริษัทได้มอบหมายบริษัทติดตามหนี้ให้คัดเลือกและว่าจ้างสำนักงานทนายความเพื่อเป็นผู้ดำเนินการ
    โดยสัญญาว่าจ้างจะกำหนดขอบเขตงานที่อนุญาตให้ปฏิบัติไว้ล่วงหน้า

เพื่อให้เกิดประสิทธิภาพสูงสุดในการติดตามหนี้
บริษัทได้ใช้ระบบเทคโนโลยีสารสนเทศในการติดตามประวัติการชำระหนี้ของผู้ถือบัตรแต่ละราย
ตั้งแต่อายุหนี้ ยอดเงินค้างชำระ เป็นต้น
โดยระบบจะแจ้งให้พนักงานทราบโดยอัตโนมัติเมื่อมีผู้ถือบัตรค้างชำระ
รวมทั้งเสนอวิธีปฏิบัติสำหรับลูกหนี้รายนั้นๆ นอกจากระบบดังกล่าวนี้ บริษัทยังมีการพัฒนาระบบเอง
เพื่อให้ตรงกับความต้องการใช้จริง
และที่ผ่านมาบริษัทได้พัฒนาโปรแกรมที่ใช้ในการรับข้อมูลการติดตามหนี้จากสำนักงานทนายความต่างๆ
ที่บริษัทติดตามหนี้ได้คัดเลือกและว่าจ้างในการติดตามหนี้ทั่วประเทศ
เพื่อให้สามารถทราบข้อมูลและสถานะการปฎิบัติงานของสำนักงานทนายความเหล่านี้ได้อย่างรวดเร็วและมีประสิทธิภาพ

  6) การควบคุมการกระทำทุจริตที่เกี่ยวกับผู้ถือบัตร (Fraud Control)

เนื่องจากบริษัทในฐานะบริษัทผู้ออกบัตร อาจมีความรับผิดชอบต่อผู้ถือบัตร
ในกรณีที่ผู้ถือบัตรถูกกระทำการทุจริต หรือมีการปลอมแปลงบัตรของบริษัท ดังนั้น
บริษัทจึงตั้งหน่วยงานที่มีหน้าที่ควบคุมการทำทุจริตเหล่านี้
เพื่อลดความเสี่ยงที่บริษัทจะต้องรับผิดชอบในกรณีที่มีการทุจริตหรือปลอมแปลงบัตรดังกล่าว

ระบบ Fraud Control ที่บริษัทจัดตั้งขึ้นจะทำการตรวจสอบข้อมูลจากแหล่งต่าง ๆ
ว่ารายการซื้อสินค้าและบริการรายการใดที่เป็นการซื้อขายที่เข้าข่ายทุจริต โดยมีแหล่งข้อมูลดังนี้

-   วีซ่า มาสเตอร์การ์ด และเจซีบี เนื่องจากหากธนาคาร/บริษัทผู้ออกบัตร
    หรือธนาคาร/บริษัทร้านค้าพบว่ามีการทุจริตหรือสงสัยว่าทุจริต จะต้องแจ้งข้อมูลไปยังวีซ่า
    มาสเตอร์การ์ด และเจซีบี ซึ่งจะเป็นผู้แจ้งให้ฝ่ายที่เกี่ยวข้องอื่น ๆ ทราบต่อไป
    โดยจะมีการออกรายงานแจ้งไปยังธนาคาร/บริษัทผู้ออกบัตรต่าง ๆ

-   ชมรมธุรกิจบัตรเครดิต (ภายใต้สมาคมธนาคารไทย)
    ซึ่งจะมีข้อมูลเกี่ยวกับการกระทำทุจริตที่ธนาคารสมาชิกได้แจ้งไว้

-   บริษัทติดตามพฤติกรรมการใช้บัตรด้วยตนเอง
    โดยระบบเทคโนโลยีสารสนเทศจะแจ้งให้ทราบทันทีที่มีการทำรายการที่ผิดปกติ เช่น
    มีการใช้บัตรที่เจ้าของบัตรแจ้งบัตรหายไว้แล้ว
    หรือมีการใช้จ่ายที่ผิดจากพฤติกรรมการซื้อขายปกติ เช่น รายการที่มียอดจำนวนสูงมากๆ
    เป็นต้น ซึ่งบริษัทจะดำเนินการติดต่อผู้ถือบัตรให้ยืนยันการใช้จ่ายที่ผิดปกตินั้น ๆ
    หากตรวจสอบพบว่าเป็นการใช้จ่ายที่ไม่ถูกต้อง หรือสงสัยว่าไม่ถูกต้อง
    บริษัทก็จะระงับการใช้บัตรทันที

นอกจากนี้ เพื่อเป็นการลดการกระทำทุจริต บริษัทได้ส่งพนักงานเข้ารับการฝึกอบรมจากวีซ่า
มาสเตอร์การ์ด และเจซีบี เป็นประจำ และยังมีการร่วมมือกับหน่วยงานอื่น ๆ
ในการอบรมให้ความรู้กับบุคคลภายนอก เช่น ร้านค้า ตำรวจ ธนาคาร/บริษัทผู้ออกบัตร
และธนาคาร/บริษัทร้านค้าอื่นๆ
การอบรมเหล่านี้จะช่วยให้ฝ่ายที่เกี่ยวข้องทุกฝ่ายสามารถป้องกันการกระทำทุจริต
และสามารถระงับรายการในครั้งนั้น ๆ ได้ทันการ โดยในปี 2553
บริษัทมีมูลค่าความเสียหายอันเกิดจากการทุจริตบัตรเครดิตเป็นจำนวนเงินทั้งสิ้น 8.9 ล้านบาท
หรือคิดเป็นร้อยละ 0.02 ของสินเชื่อรวม ลดลงร้อยละ 25 จากปี 2552 ที่จำนวน 11.9 ล้านบาท

ธุรกิจร้านค้ารับบัตรเครดิต (Acquiring Business)

ลักษณะการประกอบธุรกิจร้านค้ารับบัตรเครดิต (Acquiring Business)
เป็นธุรกิจที่เน้นการสร้างเครือข่ายร้านค้าสมาชิกของบริษัท โดยบริษัทจะมีฐานะเป็นบริษัทผู้รับบัตร
และร้านค้าที่เป็นสมาชิกของบริษัทจะนำรายการรับชำระค่าสินค้าและบริการด้วยบัตรเครดิตที่เกิดในร้านค้าของตนทั้งหมด
(เฉพาะที่เกิดจากบัตรวีซ่า บัตรมาสเตอร์การ์ด และบัตรเจซีบี
รวมถึงไม่ว่าจะเป็นการใช้บัตรของบริษัทหรือบัตรของธนาคาร/บริษัทผู้ออกบัตรอื่น)
มาเรียกเก็บเงินกับบริษัท ซึ่งบริษัทจะเป็นผู้ชำระค่าสินค้าและบริการนั้นให้แก่ร้านค้า
โดยจะหักค่าธรรมเนียมบริการไว้ส่วนหนึ่งเป็นรายได้ของบริษัท และหลังจากนั้น
บริษัทจึงทำการเรียกเก็บค่าสินค้าและบริการรายการนั้น ๆ
ไปยังธนาคาร/บริษัทผู้ออกบัตรเพื่อให้ธนาคาร/บริษัทผู้ออกบัตรเรียกเก็บเงินจากผู้ถือบัตรของตนต่อไป

บริษัทให้ความสำคัญกับการขยายเครือข่ายร้านค้าสมาชิก
โดยเน้นร้านค้าที่มีความน่าเชื่อถือและมีปริมาณการรับชำระสินค้าและบริการด้วยบัตรเครดิตที่มีจำนวนมากเพียงพอที่จะช่วยทำรายได้ให้กับบริษัท
โดยบริษัทได้มีการตรวจสอบคุณภาพของร้านค้าที่มีอยู่และทำการทบทวนสัญญาโดยสม่ำเสมอ
ทั้งนี้เพื่อรักษาระดับคุณภาพของร้านค้าและควบคุมต้นทุนให้เหมาะสม
รวมทั้งยังเป็นการลดความเสี่ยงในส่วนของจำนวนการกระทำทุจริตของร้านค้าด้วย

บริษัทมีเครื่องอนุมัติวงเงินอัตโนมัติ (Electronic Data Capture : EDC) ในปี 2552 และ
2553 จำนวนเท่ากับ12,325 และ 12,183 เครื่อง ตามลำดับ
ซึ่งคิดเป็นอัตราการเติบโตลดลงร้อยละ 1.1

1.  ประเภทการให้บริการของธุรกิจร้านค้าบัตรเครดิต

การบริการด้านธุรกิจร้านค้าบัตรเครดิตแบ่งออกเป็น 4 รูปแบบ ดังนี้

1.  บริการรับชำระเงินผ่านเครื่องอนุมัติวงเงินอัตโนมัติ (Electronic Data Capture :
    EDC) ร้านค้าสมาชิกที่มีความประสงค์จะขอติดตั้งเครื่องอนุมัติวงเงินอัตโนมัติ (EDC) ที่จุดขาย
    เพื่อเพิ่มทางเลือกในการชำระเงินค่าสินค้าและบริการให้กับลูกค้า
    นอกเหนือจากการรับชำระด้วยเงินสด โดยมีบริการรับชำระเงินเต็มราคา
    และบริการรับชำระเงินผ่อน (Flexi)

2.  บริการรับชำระเงินผ่านระบบหักบัญชีบัตรเดรดิตอัตโนมัติ (Recurring)
    ร้านค้าสมาชิกจะส่งข้อมูลเรียกเก็บเงินค่าสินค้าและบริการจากสมาชิก
    ในรูปแบบสื่ออิเล็กทรอนิกส์ส่งให้บริษัทตัดเงินจากบัตรเครดิตของสมาชิกเป็นรายเดือนอัตโนมัติ
    โดยสมาชิกผู้ถือบัตรจะต้องแจ้งความประสงค์ และลงทะเบียนใช้บริการกับบริษัท
    หรือร้านค้าสมาชิกไว้ล่วงหน้า

3.  รับชำระเงินด้วยบัตรเครดิตโดยผ่านระบบคำสั่งซื้อสินค้าและบริการ ทางไปรษณีย์หรือโทรศัพท์
    (Mail Order/ Telephone Order) ร้านค้าสมาชิกที่ขายสินค้าหรือบริการผ่านทาง
    ตัดเงินบัตรเครดิตอัตโนมัติจากการสั่งซื้อสินค้าทางไปรษณีย์และโทรศัพท์

4.  บริการรับชำระเงินผ่านระบบธุรกรรมพาณิชย์อิเล็คทรอนิกส์ (E-Commerce)
    เป็นร้านค้าสมาชิกให้บริการรับชำระเงินผ่านระบบซื้อขาย On-line ผ่านอินเทอร์เน็ต
    หรือร้านค้าประเภท E-Commerce โดยในปี 2552 ทางบริษัทได้เริ่มใช้ระบบ 3D Secure
    กับร้านค้าประเภท E-commerce
    ซึ่งระบบดังกล่าวจะมีการยืนยันตัวตนผู้ถือบัตรโดยการใส่รหัสที่ผู้ถือบัตรกำหนด (PIN)
    ไว้กับบริษัทผู้ออกบัตรระหว่างการทำรายการชำระเงินด้วยบัตรเครดิตออนไลน์

ร้านค้าสามารถให้บริการกลุ่มลูกค้าที่ใช้บัตรเครดิตและบัตรเดบิตในการชำระค่าสินค้าและการบริการในแต่ละรูปแบบข้างต้นได้
ซึ่งจะช่วยเพิ่มยอดขายให้กับร้านค้าได้มากขึ้น เนื่องจากลูกค้าจะได้รับความสะดวกในการชำระเงิน
โดยไม่มีข้อจำกัดจากที่ต้องมีเงินสดในกระเป๋า โดยเฉพาะสินค้าที่มีราคาสูง
อีกทั้งยังช่วยอำนวยความสะดวกรวดเร็วในการชำระเงิน
เนื่องจากเป็นรายการผ่านระบบอิเล็คทรอนิกส์ ที่จะช่วยเพิ่มประสิทธิภาพในการให้บริการได้ เช่น
การบริหารเงินสด ลดเวลาในการนับเงินทอน เป็นต้น

ร้านค้าที่เป็นสมาชิกของบริษัทจะต้องเปิดบัญชีเงินฝากกับธนาคารกรุงไทย
เพื่อใช้ในการรับชำระเงินจากรายการซื้อสินค้าและบริการที่เกิดขึ้นในร้านค้า
โดยหากเป็นร้านค้าที่ติดตั้งเครื่องอนุมัติวงเงินอัตโนมัติ (EDC)
ข้อมูลรายการทั้งหมดจะถูกส่งมาเรียกเก็บเงินจากบริษัทผ่านระบบเทคโนโลยีสารสนเทศโดยอัตโนมัติทุกวัน
แต่ถ้าเป็นเครื่องรับบัตรเครดิตประเภท Imprinter ร้านค้าจะต้องนำใบสำเนา (Sales Slip)
มาขอรับชำระเงินจากบริษัทในภายหลัง

ร้านค้าจะได้รับการพิจารณาติดตั้งเครื่องอนุมัติวงเงินอัตโนมัติ (EDC) หรือไม่นั้น
บริษัทจะพิจารณาจากมูลค่ารายการรับซื้อสินค้าและบริการด้วยบัตรเครดิต
ค่าใช้จ่ายที่เกี่ยวข้องกับเครื่อง EDC และความคุ้มทุนเป็นหลัก
บริษัทจะติดตั้งเครื่องรับบัตรเครดิตประเภท Imprinter
ให้กับร้านค้าบางร้านสำรองไว้ในกรณีที่เครื่อง EDC ในร้านนั้น ๆ ชำรุดเสียหาย
หรือไม่สามารถติดต่อกับระบบเทคโนโลยีสารสนเทศได้ชั่วคราวเท่านั้น ทั้งนี้เนื่องจากการใช้เครื่อง
EDC ทำให้บริษัทสามารถป้องกันการทุจริตได้ดีกว่าระบบเครื่องรับบัตรเครดิตประเภท Imprinter
และทำให้การชำระเงินระหว่างธนาคาร/บริษัทผู้ออกบัตรและบริษัทรวดเร็วยิ่งขึ้น
อย่างไรก็ตามบริษัทต้องมั่นใจว่าร้านค้านั้นๆ
มีปริมาณการซื้อขายผ่านบัตรเครดิตที่มากเพียงพอจึงจะติดตั้งให้

บริษัททำสัญญากับร้านค้าสมาชิกแบบไม่จำกัดอายุ โดยมีการกำหนดแนวทางปฏิบัติต่าง ๆ
ของร้านค้าสมาชิก รวมทั้งเรื่องการกระทำที่จัดอยู่ในข่ายการกระทำทุจริต
ซึ่งแนวทางเหล่านี้บริษัทได้อ้างอิงจากมาตรฐานที่กำหนดโดยวีซ่า มาสเตอร์การ์ด รวมถึงเจซีบี
และมีการปรับปรุงเพื่อให้เหมาะกับการดำเนินงานของบริษัท
และสภาวะธุรกิจบัตรเครดิตในประเทศไทย บริษัทจะทำการทบทวนสัญญากับร้านค้าสมาชิกต่าง ๆ
เป็นระยะ ๆ
สัญญาดังกล่าวยังได้ระบุถึงสิทธิของบริษัทที่จะเรียกร้องเอาจากร้านค้าในกรณีที่ร้านค้าทำผิดสัญญา
รวมทั้งกำหนดอัตราค่าธรรมเนียมที่บริษัทจะเรียกเก็บจากร้านค้าในการรับชำระค่าสินค้าและบริการด้วย
ณ วันที่ 31 ธันวาคม 2553 บริษัทมีจำนวนร้านค้าทั้งสิ้น 10,594 ร้านค้า

จากที่บริษัทมีความรู้ความเชี่ยวชาญในด้านธุรกิจรับบัตรเครดิต
จึงมีนโยบายในการขยายธุรกิจเพื่อให้บริการแก่องค์กรภายนอก (Outsource Service)
ซึ่งเป็นธุรกิจเสริมเพิ่มขึ้นจากธุรกิจหลักของบริษัท คือ

-   การให้บริการแก่องค์กรภายนอก (Outsource Service) เริ่มขึ้นในช่วงปลายปี 2552
    โดยให้บริการ Outsource สำหรับธุรกิจบัตร Fleet Card
    (บัตรที่ออกให้แก่ผู้ถือบัตรเพื่อใช้ชำระค่าสินค้า/บริการแทนเงินสดที่สถานีบริการน้ำมันที่กำหนด)
    ของธนาคารกรุงไทย โดยขอบเขตการบริการ
    นั้นทางบริษัทให้บริการในด้านงานบันทึกข้อมูลร้านค้าและข้อมูลเครื่องรูดบัตรอัตโนมัติ
    งานบริการร้านค้าและการฝึกอบรมร้านค้า
    ทั้งนี้การให้บริการดังกล่าวได้สิ้นสุดลงเมื่อเดือนสิงหาคม 2553

    1.  ขั้นตอนการให้บริการของธุรกิจร้านค้ารับบัตรเครดิต

1)  การแต่งตั้งร้านค้าสมาชิก

บริษัทจะติดต่อร้านค้าต่าง ๆ เพื่อให้มาเป็นร้านค้าสมาชิกของบริษัท
โดยจะพิจารณาจากปริมาณการรับชำระค่าสินค้าและบริการ รวมทั้งแนวโน้มการเติบโตของร้านค้านั้น
ๆ เป็นหลัก
โดยจะกำหนดค่าธรรมเนียมที่บริษัทจะเรียกเก็บจากการทำรายการกับร้านค้าให้สอดคล้องกับปัจจัยดังกล่าว
รวมทั้งภาวะการแข่งขันกับธนาคาร/บริษัทร้านค้าอื่น ๆ อย่างไรก็ตาม
บริษัทมีการกำหนดอัตราค่าธรรมเนียมขั้นต่ำที่จะเรียกเก็บตามประเภทของร้านค้า
เพื่อเป็นการลดความเสี่ยงที่อาจจะเกิดจากการทุจริต
นอกจากการติดต่อร้านค้าโดยตรงจากทางบริษัทแล้ว
ยังมีร้านค้าที่ขอสมัครเป็นร้านค้าสมาชิกกับบริษัทด้วยตนเองด้วย

บริษัทจะอนุมัติการแต่งตั้งร้านค้าสมาชิกโดยพิจารณาจากปัจจัยต่าง ๆ เช่น ประเภทร้านค้า
ทำเลที่ตั้งและสภาพของสถานที่จำหน่ายสินค้าหรือบริการ จำนวนลูกค้า
ปริมาณการซื้อขายสินค้าและบริการ ประวัติเจ้าของร้านค้า เป็นต้น นอกจากนี้
บริษัทจะตรวจสอบประวัติการทุจริตของร้านค้าต่าง ๆ จากฐานข้อมูลของวีซ่า มาสเตอร์การ์ด
และเจซีบี หรือ ชมรมธุรกิจบัตรเครดิตไทย นอกจากนี้ยังมีการตรวจสอบไปยังหน่วยงานอื่น ๆ
ที่เกี่ยวข้องกับการดำเนินงานของร้านค้านั้น ๆ ด้วย เช่น กรณีเป็นร้านขายอัญมณี
ก็อาจตรวจสอบไปยังตำรวจท่องเที่ยว เป็นต้น

เมื่อร้านค้าเปิดบัญชีกับธนาคารกรุงไทยและบริษัทอนุมัติให้ร้านค้านั้นเป็นร้านค้าสมาชิกของบริษัทแล้ว
บริษัทจะติดตั้งเครื่อง EDC ให้กับร้านค้าและเชื่อมโยงร้านค้านั้น ๆ
เข้าในระบบเทคโนโลยีสารสนเทศของบริษัทต่อไป

2)  การอนุมัติการรับชำระค่าสินค้าและบริการของร้านค้าสมาชิก

สำหรับร้านค้าสมาชิกที่ติดตั้งเครื่อง EDC
ร้านค้าจะต้องเชื่อมต่อเข้ากับระบบของบริษัทผ่านทางสายโทรศัพท์ หรือ Leased Line
ทุกครั้งที่มีการรับชำระสินค้าและบริการด้วยบัตรเครดิต
จากนั้นระบบเทคโนโลยีสารสนเทศของบริษัทจะติดต่อธนาคาร/บริษัทผู้ออกบัตรเพื่อขออนุมัติการใช้บัตรรายการนั้นๆ
และจะส่งข้อมูลกลับไปยังร้านค้าสมาชิกทันทีที่รายการดังกล่าวได้รับการอนุมัติจากธนาคาร/บริษัทผู้ออกบัตร
ระบบเทคโนโลยีสารสนเทศของบริษัทเป็นระบบออนไลน์ซึ่งใช้ระยะเวลาสั้นมากในการดำเนินการทั้งกระบวนการให้เสร็จสิ้น
ซึ่งเมื่อปลายปี 2552 ที่ผ่านมา บริษัทได้นำระบบเทคโนโลยีสารสนเทศแบบใหม่มาใช้
เพื่อเพิ่มประสิทธิภาพในการให้บริการร้านค้าเพิ่มมากขึ้น

ในกรณีที่เครื่อง EDC ชำรุด ร้านค้าสมาชิกอาจใช้เครื่องรับบัตรเครดิตประเภท Imprinter
ซึ่งบริษัทกำหนดให้ร้านค้าต้องขออนุมัติวงเงินจากบริษัทก่อนทำรายการทุกครั้ง

บริษัทสามารถปฏิเสธการชำระค่าสินค้าและบริการให้แก่ร้านค้าได้
ในกรณีที่พบว่าร้านค้ามีการกระทำที่ทุจริต หรือปฏิบัติผิดไปจากข้อตกลงที่ร้านค้าให้กับผู้ถือบัตร
ตัวอย่างการกระทำที่บริษัทสามารถปฏิเสธการจ่ายเงินให้กับร้านค้าได้ เช่น

1. กรณีที่ร้านค้าผิดนัดต่อผู้ถือบัตร เช่น กรณีที่ผู้ถือบัตรซื้อสินค้าด้วยบัตรเครดิต
และมีการตกลงให้ร้านค้าส่งสินค้าให้ผู้ถือบัตรภายในระยะเวลาที่ตกลงกันไว้
แต่ผู้ถือบัตรไม่ได้รับสินค้าตามที่ตกลง
ผู้ถือบัตรสามารถแจ้งให้บริษัทระงับการจ่ายเงินหรือเรียกค่าสินค้านั้นคืนจากร้านค้าได้

2. กรณีร้านค้ากระทำผิดข้อตกลง เช่น
การที่ร้านค้าพยายามรูดบัตรชำระค่าสินค้าและบริการหลายครั้งในเวลาใกล้เคียงกันและภายในวันเดียวกัน
พฤติกรรมและเจตนาของร้านค้าดังกล่าว บริษัทสามารถปฏิเสธการชำระเงินให้กับร้านค้าได้

3. กรณีร้านค้าไม่ตรวจสอบบัตรก่อนอนุมัติการใช้จ่ายนั้น ๆ

อย่างไรก็ตาม
บริษัทจะต้องเป็นฝ่ายรับผิดชอบความเสียหายต่อธนาคาร/บริษัทผู้ออกบัตรอื่นที่เกิดขึ้นจากการทุจริตของร้านค้าสมาชิก
โดยบริษัทจะต้องชำระค่าสินค้าและบริการรายการดังกล่าวนั้นไปก่อน
และดำเนินการเรียกร้องจากร้านค้าที่ทุจริตด้วยตนเองในภายหลัง

3)  การชำระค่าสินค้าและบริการให้กับร้านค้าสมาชิก

บริษัทจะเป็นผู้ชำระเงินให้กับร้านค้าสมาชิกตามรายการขอรับชำระที่ร้านค้าส่งมาเรียกเก็บผ่านระบบเทคโนโลยีสารสนเทศโดยอัตโนมัติทุกวัน
(ไม่ว่าจะเป็นรายการการใช้บัตรที่ออกโดยบริษัทหรือธนาคาร/บริษัทผู้ออกบัตรอื่นก็ตาม)
โดยบริษัทจะหักค่าธรรมเนียมไว้ตามอัตราที่ตกลงกันไว้ในสัญญา
นอกจากนี้ในกรณีที่เป็นการใช้บัตรที่ออกโดยธนาคาร/บริษัทผู้ออกบัตรอื่นในร้านค้าของบริษัท
บริษัทจะต้องชำระค่าธรรมเนียมบางส่วน (Interchange fee)
ให้กับธนาคาร/บริษัทผู้ออกบัตรดังกล่าวผ่านระบบการชำระเงิน (Settlement) ของวีซ่า
มาสเตอร์การ์ด และเจซีบีอีกครั้งหนึ่ง

4)  การควบคุมการกระทำทุจริตของร้านค้า (Fraud Control)

เพื่อลดโอกาสการทุจริตในการใช้บัตร
บริษัทได้กำหนดให้ร้านค้าสมาชิกทำการตรวจสอบความถูกต้องของบัตร
โดยจะต้องตรวจสอบความเป็นเจ้าของบัตร
เปรียบเทียบลายมือชื่อของผู้ถือบัตรกับลายมือชื่อที่ลงนามไว้บนบัตรเครดิต ลักษณะบัตรปลอม เป็นต้น
ซึ่งหากพบว่าร้านค้าไม่ได้ทำการตรวจสอบตามที่ควรและเกิดการทุจริตขึ้น
ร้านค้าสมาชิกนั้นจะต้องเป็นผู้รับผิดชอบความเสียหายที่เกิดขึ้นดังกล่าว

เมื่อมีการรับชำระค่าสินค้าและบริการผ่านเครื่อง EDC
ข้อมูลที่บันทึกอยู่ในแถบแม่เหล็กจะถูกตรวจสอบเพื่อดูสถานะของบัตร
ในกรณีที่มีการแจ้งอายัดหรือแจ้งยกเลิก ซึ่งบริษัทสามารถกำหนดมาตรการต่าง ๆ
ให้ร้านค้าสมาชิกทราบได้ว่าจะต้องดำเนินการอย่างไรกับบัตรแต่ละประเภท เช่น ระบุให้ทำลายบัตร
หรือทำการจับกุมผู้ใช้บัตรได้ ดังนั้นเครื่อง EDC
จึงมีส่วนช่วยในการป้องกันการกระทำทุจริตได้อย่างมีประสิทธิภาพ

ธุรกิจสินเชื่อธนวัฏบัตรเครดิต (Circle Loan Business)

เป็นบริการซึ่งผู้ถือบัตรที่สมัครรับบริการสามารถที่จะขอกู้เงินได้เพิ่มเติมจากวงเงินที่บริษัทอนุมัติสำหรับการใช้บัตรเครดิต
มีลักษณะคล้ายกับวงเงินกู้เบิกเกินบัญชีที่ธนาคารกรุงไทยมีให้แก่ลูกค้า
โดยวงเงินที่ผู้ถือบัตรสามารถขอเบิกใช้ได้จะถูกกำหนดไว้ล่วงหน้า
ซึ่งทั่วไปแล้วจะเท่ากับวงเงินสำหรับการใช้บัตรเครดิตที่ผู้ถือบัตรได้รับ
สินเชื่อธนวัฏบัตรเครดิตทั้งหมดนี้บริษัทรับโอนมาจากธนาคารกรุงไทย เมื่อเดือนกรกฎาคม 2545

อย่างไรก็ตาม บริษัทไม่มีนโยบายที่จะขยายการให้บริการสินเชื่อธนวัฏบัตรเครดิตอีกต่อไป
การดำเนินการในปัจจุบันเป็นเพียงการให้บริการกับผู้ถือบัตรที่ยังคงมีบัญชีอยู่และรับชำระสินเชื่อดังกล่าวเท่านั้น
โดยไม่มีการให้สินเชื่อแก่ผู้ถือบัตรใหม่
ทั้งนี้เนื่องจากบริษัทได้พัฒนาการให้บริการทางการเงินส่วนบุคคลอื่น ๆ
ซึ่งตรงกับความต้องการของตลาดมากกว่า เช่น สินเชื่อบุคคล (Personal Loan) มาทดแทน
เพื่อให้สอดคล้องกับนโยบายธุรกิจของบริษัท
ดังนั้นยอดลูกหนี้ธนวัฏบัตรเครดิตสุทธิจึงลดลงตามลำดับดังนี้ ในปี 2551 จำนวน 445 ล้านบาท ปี
2552 จำนวน 357 ล้านบาท และปี 2553 จำนวน 307 ล้านบาท

เนื่องจากบริษัทไม่มีการให้สินเชื่อประเภทนี้กับผู้ถือบัตรใหม่
ขั้นตอนการให้บริการจึงเริ่มที่การอนุมัติการเบิกเงินทุกครั้งที่ผู้ถือบัตรเลือกเบิกเงินสดจากวงเงินธนวัฏบัตรเครดิต
โดยบริษัทจะทำการตรวจสอบว่าบัญชีผู้ถือบัตรรายนั้นยังมีวงเงินธนวัฏบัตรเครดิตเหลือพอสำหรับการเบิกในครั้งนั้นหรือไม่
แล้วจึงอนุมัติการเบิกเงินสดนั้น ๆ
ผู้ถือบัตรสามารถชำระบัญชีธนวัฏบัตรเครดิตได้ด้วยวิธีการเดียวกับการชำระค่าใช้จ่ายบัตรเครดิต
จากนั้นบริษัทจะติดตามหนี้ธนวัฏบัตรเครดิตเช่นเดียวกันกับการติดตามหนี้บัตรเครดิต

ธุรกิจสินเชื่อบุคคล (Personal Loan Business or KTC CASH)

บริษัทได้เริ่มให้บริการสินเชื่อบุคคล (KTC CASH) ตั้งแต่เดือนตุลาคม 2546
ซึ่งเป็นสินเชื่อที่เปิดโอกาสให้ผู้ที่มีรายได้ประจำ มีอายุ 21 ปีขึ้นไป สามารถกู้ยืมเงินในรูปของ KTC
CASH จากบริษัทได้ ซึ่งการให้กู้ผ่าน KTC CASH นี้
จัดเป็นสินเชื่อเอนกประสงค์ที่เป็นการกู้ยืมแบบที่ไม่ต้องมีหลักทรัพย์ค้ำประกันและเป็นวงเงินที่จะช่วยให้ผู้กู้เกิดความคล่องตัวอีกทั้งเป็นเงินสำรองใช้จ่ายในยามฉุกเฉิน
นอกจากนี้บริษัทยังเสนอเงื่อนไขพิเศษที่ตอบสนองตรงตามความต้องการของลูกค้า ได้แก่
การเลือกจำนวนงวดและวันที่ในการชำระเงินได้โดยมีการกำหนดจำนวนเดือนการผ่อนชำระตามความสามารถของผู้ขอสินเชื่อ
มีการคิดดอกเบี้ยแบบลดเงินต้นลดดอกเบี้ย

ในช่วงปี 2547 บริษัทได้ขยายฐานตลาดของ KTC CASH เพิ่มจากเดิม
โดยจัดแบ่งตลาดตามลักษณะของความเสี่ยง
ซึ่งบริษัทได้ออกแบบรูปแบบการให้สินเชื่อบุคคลให้สอดคล้องตามวัตถุประสงค์ของการใช้เงินของแต่ละบุคคล
และให้อัตราดอกเบี้ยที่เหมาะสมกับความเสี่ยง (Risk-Based Pricing)
โดยประมวลผลและวิเคราะห์ด้วยระบบ Credit Scoring จัดความเสี่ยงเป็นช่วง ๆ คือ ต่ำ
ปานกลาง และสูง โดยคิดอัตราดอกเบี้ยสูง-ต่ำตามช่วงนั้น ๆ
โดยลูกค้าสามารถเลือกจำนวนเดือนผ่อนชำระระยะสั้น-ยาว ได้ตามที่ต้องการ ต่อมาในปี 2548
ธนาคารแห่งประเทศไทยได้ออกประกาศกำหนดเกณฑ์การให้สินเชื่อบุคคล
และกำหนดเพดานอัตราดอกเบี้ยสูงสุดที่รวมค่าปรับ ค่าบริการและค่าธรรมเนียมใด ๆ ไว้ที่ร้อยละ
28 (Effective Rate) ซึ่งหลักเกณฑ์ดังกล่าวไม่มีผลกระทบต่อการดำเนินงานในธุรกิจ KTC
CASH ของบริษัท เนื่องจากลูกค้ากลุ่มเป้าหมายของบริษัทอยู่ในระดับความเสี่ยงปานกลาง
ทำให้บริษัทไม่จำเป็นต้องคิดดอกเบี้ยที่สูงมากเกินไปเพื่อให้สามารถชดเชยความเสี่ยงในการเป็นหนี้สูญของลูกค้าเหล่านี้
ทำให้อัตราดอกเบี้ยซึ่งรวมค่าธรรมเนียมในการใช้วงเงินของลูกหนี้ KTC CASH
มีค่าเฉลี่ยอยู่ในระดับที่ไม่เกินอัตราร้อยละ 28 ตามเกณฑ์ที่ธปท.กำหนดไว้
อย่างไรก็ดีหลักเกณฑ์ดังกล่าวทำให้อัตราการขยายตัวของอุตสาหกรรมนี้โดยรวมชะลอตัวลง

ในปี 2549 บริษัทได้ออกผลิตภัณฑ์ใหม่ได้แก่ KTC Cash Revolve สินเชื่อพร้อมใช้
โดยบริษัทจะโอนเงินก้อนแรกเข้าบัญชีเมื่ออนุมัติและออกบัตรกดเงินสด
เพื่อให้ลูกค้าสามารถเบิกถอนเงินสดตามตู้เอทีเอ็มทั่วประเทศ
เสมือนมีเงินสำรองไว้ใช้ในกรณีฉุกเฉินหรือเมื่อมีความจำเป็นเร่งด่วน
โดยไม่ต้องใช้หลักทรัพย์หรือบุคคลค้ำประกัน ทั้งนี้ทุกครั้งที่ชำระเงิน
วงเงินจะคืนกลับให้สามารถเบิกถอนได้ต่อไป

ประเภทการให้บริการของธุรกิจสินเชื่อบุคคล (KTC CASH)

สินเชื่อบุคคลของ KTC มี 2 ประเภทให้เลือกสอดคล้องกับความต้องการของผู้สมัคร ดังนี้

1)  สินเชื่อบุคคล (KTC Cash) เป็นสินเชื่อที่ผ่อนชำระเป็นงวด ๆ
    เป็นสินเชื่อที่อนุมัติวงเงินและโอนครั้งเดียวให้ในบัญชีธนาคารที่ผู้สมัครต้องการ
    ผู้สมัครสามารถใช้เงินจำนวนนั้น ๆ ในการจัดการกับวัตถุประสงค์ต่าง ๆ ได้
    โดยจะได้รับเงินหลังจากอนุมัติภายใน 2 วันทำการ
    สินเชื่อแบบนี้ไม่มีบัตรกดเงินสดออกให้สำหรับใช้กดเงินสำรองยามฉุกเฉิน
    และเมื่อผ่อนชำระวงเงินจะไม่ตีกลับให้สามารถใช้ได้อีก รูปแบบการให้บริการ KTC Cash
    ประเภทต่าง ๆ ตามวัตถุประสงค์การใช้เงินของลูกค้าเป็นดังนี้

-   สินเชื่อบุคคล (KTC Cash Standard)
    เป็นสินเชื่อที่พัฒนารูปแบบให้สอดคล้องกับวิถีการดำเนินชีวิตของผู้ที่ต้องการใช้เงินในลักษณะต่าง
    ๆ ตามแต่ความประสงค์ของลูกค้า สำหรับผู้ที่มีรายได้ตั้งแต่ 15,000 บาทต่อเดือนขึ้นไป

-   สินเชื่อบุคคลเพื่อซื้อรถจักรยานยนต์ (KTC Cash Motorcycle)
    เป็นสินเชื่อที่ออกแบบมาสำหรับผู้ที่ต้องการเป็นเจ้าของรถจักรยานยนต์โดยเฉพาะ
    ลูกค้าจะได้รับกรรมสิทธิ์ทันทีและได้เล่มทะเบียนเป็นชื่อของตนเองตั้งแต่วันแรกที่อนุมัติ
    สำหรับลูกค้าบัตรเครดิตของ KTC และบัตรเครดิตอื่นที่มีประวัติการชำระดีเสมอมาเท่านั้น

2)  สินเชื่อพร้อมใช้ (KTC Cash Revolve)
    เป็นสินเชื่อที่อนุมัติวงเงินประเภทหมุนเวียนไว้สำรองใช้ในยามฉุกเฉิน หรือโอกาสพิเศษต่าง ๆ
    เมื่อได้รับอนุมัติจะได้รับเงินก้อนแรกโอนเข้าบัญชีธนาคารที่ลูกค้าเลือก
    และได้รับบัตรเพื่อใช้ในการเบิกถอนเงินสดสำหรับวงเงินส่วนที่เหลือที่ตู้เอทีเอ็ม
    ซึ่งทุกครั้งที่กดเงินสดจะมีการคิดดอกเบี้ยและค่าธรรมเนียมการใช้วงเงิน และเมื่อผ่อนชำระคืน
    วงเงินจะตีกลับให้สามารถเบิกถอนได้

-   KTC Cash Revolve สินเชื่อพร้อมใช้สำหรับผู้มีรายได้ตั้งแต่ 10,000 บาทขึ้นไป
    เพื่อเป็นวงเงินหมุนเวียนโดยทุกครั้งที่ชำระคืนวงเงินจะคืนกลับให้สามารถเบิกถอนได้ต่อไป
    โดยลูกค้าสามารถเลือกชำระขั้นต่ำในอัตราร้อยละ 3 ของยอดที่เรียกเก็บหรือ 300
    บาทแล้วแต่จำนวนใดจะสูงกว่า

  -------------------------------- ------------ ------------ ------------
  จำนวนบัญชีและลูกหนี้สินเชื่อบุคคล         2551         2552         2553

  จำนวนบัญชีสินเชื่อบุคคล                542,599      492,416      529,983

  อัตราการเติบโต (%)                 14.7%        (9.2%)       7.6%

  ลูกหนี้สินเชื่อบุคคลสุทธิ (ล้านบาท)        12,321.24    9,423.88     10,597.45

  อัตราการเติบโต (%)                 11.8%        (23.5%)      12.5%
  -------------------------------- ------------ ------------ ------------

อัตราการเติบโตของจำนวนบัญชีสินเชื่อบุคคล และมูลค่าลูกหนี้สินเชื่อบุคคลในปี 2553 อยู่ที่ร้อยละ
7.6 และ ร้อยละ 12.5 ตามลำดับ เพิ่มขึ้นจากปีก่อนหน้า
เนื่องจากการเพิ่มช่องทางการขยายฐานลูกค้ามากขึ้น

ขั้นตอนการให้บริการของธุรกิจสินเชื่อบุคคล (KTC CASH)

1)  ผู้ขอสินเชื่อยื่นใบคำขอสินเชื่อแก่บริษัท

    ผู้ขอสินเชื่อสามารถยื่นใบคำขอสินเชื่อผ่านทางช่องทางเดียวกันกับการสมัครบัตรเครดิตของบริษัท
    อันประกอบด้วย การสมัครผ่าน KTC Touch หรือสาขาของธนาคารกรุงไทย
    ที่กระจายอยู่ในเขตกรุงเทพมหานครและปริมณฑล
    ตลอดจนการสมัครผ่านหน่วยงานภายนอกที่รับจ้างบริษัทหาลูกค้าโดยตรง และช่องทาง
    Business Partner Relations เป็นต้น
    ทั้งนี้ผู้ขอสินเชื่อจะต้องกรอกแบบฟอร์มการขอสินเชื่อในรูปแบบที่บริษัทจัดไว้

2)  บริษัทตรวจสอบคุณสมบัติของผู้ขอสินเชื่อและระดับความเสี่ยง

    เมื่อได้รับใบคำขอสินเชื่อ บริษัทจะพิจารณาจากข้อมูลและหลักฐานประกอบคำขอสินเชื่อ
    โดยข้อมูลทั้งหมดจะผ่านการประมวลผล การตรวจสอบข้อมูลจากบริษัท ข้อมูลเครดิตไทย จำกัด
    (National Credit Bureau Co., Ltd) การวิเคราะห์ความเสี่ยงด้วยระบบ Credit
    Scoring ควบคู่กับการพิจารณาของเจ้าหน้าที่วิเคราะห์สินเชื่อ
    ในกรณีที่เป็นลูกค้าเดิมจะมีการพิจารณาวิเคราะห์ข้อมูลการชำระเงินในอดีตประกอบ
    หรือในกรณีที่เป็นลูกค้ารายเดียวกันแต่มีการขอสินเชื่อในหลายรูปแบบต่อบริษัท
    เจ้าหน้าที่สินเชื่อจะตรวจสอบประวัติการชำระเงิน สถานภาพด้านอาชีพ และรายได้
    ซึ่งจะพิจารณาถึงความเสี่ยงโดยรวมที่คาดว่าจะเกิดขึ้นไม่ให้เกินกว่าความสามารถในการชำระเงินของลูกค้ารายนั้น
    ๆ
    เพื่อกำหนดอัตราดอกเบี้ยให้สอดคล้องกับความเสี่ยงและความสามารถในการชำระหนี้ของผู้ขอสินเชื่อ
    ทั้งนี้บริษัทได้กำหนดหลักเกณฑ์คุณสมบัติ การกำหนดวงเงิน
    และการคิดอัตราดอกเบี้ยรวมถึงค่าธรรมเนียมให้เป็นไปตามประกาศธนาคารแห่งประเทศไทย

3)  บริษัทแจ้งอนุมัติวงเงินสินเชื่อหรือปฏิเสธการให้สินเชื่อแก่ผู้ขอสินเชื่อทราบ

    เมื่อบริษัทได้ข้อสรุปสำหรับใบคำขอสินเชื่อนั้น ๆ บริษัทจะส่งจดหมายแจ้งอนุมัติวงเงินสินเชื่อ
    หรือปฏิเสธการให้สินเชื่อต่อผู้ขอสินเชื่อ สำหรับสินเชื่อบุคคล KTC CASH
    จะมีตารางแสดงอัตราการผ่อนชำระแนบไปพร้อมกับจดหมายแจ้งอนุมัติ
    และในกรณีที่อนุมัติบริษัทจะทำการส่งมอบเงินกู้ให้แก่ผู้ขอสินเชื่อ
    โดยการโอนเงินเข้าในบัญชีธนาคารของผู้ขอสินเชื่อภายใน 2 วันทำการ
    หลังจากระบบอนุมัติเงินกู้ให้

4)  บริษัทส่งใบแจ้งยอดค่างวดและรับชำระหนี้จากผู้ขอสินเชื่อ

    ก่อนครบกำหนดการชำระเงินในแต่ละเดือน
    บริษัทจะจัดส่งใบแจ้งยอดค่างวดที่ต้องชำระไปยังลูกค้า
    เพื่อให้ลูกค้าสามารถนำใบแจ้งยอดค่างวดดังกล่าวซึ่งแสดงยอดเงินที่ต้องชำระคืนในแต่ละเดือน
    ไปชำระตามช่องทางชำระเงินต่างๆ ที่บริษัทจัดหาให้ ซึ่งมีหลากหลายรูปแบบได้แก่

-   ชำระโดยหักบัญชีเงินฝากอัตโนมัติ ของธนาคารกรุงไทย ธนาคารกรุงศรีอยุธยา และ
    ธนาคารกสิกรไทย โดยมีอัตราค่าบริการประมาณ 10 -25
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระที่ KTC Touch ทุกแห่ง

-   ชำระที่เคาน์เตอร์ ของ ธนาคารกรุงไทย ธนาคารกรุงศรีอยุธยา ธนาคารกสิกรไทย
    ธนาคารไทยพาณิชย์ ธนาคารนครหลวงไทย ธนาคารทิสโก้ ธนาคารทหารไทย ธนาคารยูโอบี
    ธนาคารธนชาต ธนาคารออมสิน และธนาคารการเกษตรและสหกรณ์การเกษตร
    โดยมีอัตราค่าบริการประมาณ 10 -30
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระผ่านเครื่อง ATM ของธนาคารที่มีบัญชี ได้แก่ ธนาคารกรุงไทย ธนาคารกรุงศรีอยุธยา
    ธนาคารกสิกรไทย ธนาคารไทยพาณิชย์ ธนาคารนครหลวงไทย ธนาคารทหารไทย
    ธนาคารยูโอบี และธนาคารออมสิน โดยมีอัตราค่าบริการประมาณ 10 -25
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระ ณ ร้านค้าที่ร่วมรายการทั่วประเทศ ได้แก่ เคาน์เตอร์เซอร์วิส เทสโก้ โลตัส เจ
    มาร์ท เพย์พ้อยท์ ทรูมันนี่ เอ็กซ์เพรสในร้าน ซีพีเฟรชมาร์ท ทรูมันนี่ เอ็กซ์เพรส
    ในร้านค้าทรูพาร์ทเนอร์ การประปานครหลวง ไปรษณีย์ไทย เอ็มเปย์
    สเตชั่น(เอไอเอส/เทเลวิซ) โดยมีอัตราค่าบริการประมาณ 10 -20
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระโดยการโอนเงินผ่านระบบอินเทอร์เน็ต ได้แก่
    ธนาคารไทยพาณิชย์(http://www.scbeasy.com) ธนาคารนครหลวงไทย
    (http://www.scibinet.com) ธนาคารทหารไทย (http://www.tmbdirect.com)
    ธนาคารยูโอบี (https://uobcyberbanking.com) ธนาคารกรุงศรีอยุธยา
    (http://www.krungsrionline.com) และธนาคารกสิกรไทย
    (http://www.kasikornbank.com) โดยมีอัตราค่าบริการประมาณ 10 -20
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระผ่านระบบโทรศัพท์อัตโนมัติธนาคาร ได้แก่ ธนาคารไทยพาณิชย์ (โทร 0-2777-7777)
    ธนาคารนครหลวงไทย (โทร 0-2828-8000 )ธนาคารทหารไทย (โทร 1558)
    ธนาคารยูโอบี (โทร 0-2285-1555) ธนาคารกรุงศรีอยุธยา (โทร1572)
    และธนาคารกสิกรไทย (โทร 0-2888-8888) โดยมีอัตราค่าบริการประมาณ 10 -20
    บาทต่อรายการขึ้นอยู่กับอัตราค่าบริการของแต่ละธนาคาร รวมถึงเขตพื้นที่ในการใช้บริการ

-   ชำระผ่านเครื่องรับฝากเงินสดอัตโนมัติ (CDM) ได้ที่ ธนาคารไทยพาณิชย์
    และธนาคารทหารไทย โดยมีอัตราค่าบริการประมาณ 10 บาทต่อรายการ

-   ชำระผ่านโทรศัพท์มือถือ บริการทรูมันนี่ (ระบบทรูมูฟ) และ บริการเอ็มเปย์
    (ระบบเอไอเอส)

5)  การติดตามหนี้ กรณีผิดนัดชำระหนี้

ในกรณีที่ลูกค้าไม่สามารถชำระหนี้เมื่อครบกำหนดการชำระหนี้นั้น
บริษัทจะทำการติดตามเรียกเก็บและผ่อนผันให้แก่ลูกค้าโดยพิจารณาถึงความจำเป็นและเหตุผลของลูกค้า
ภายใต้ระบบการควบคุมความเสี่ยงที่ดูแลอย่างใกล้ชิด
ขั้นตอนการติดตามทวงถามให้ชำระหนี้ธุรกิจสินเชื่อบุคคลนี้จะกระทำในลักษณะเดียวกันกับธุรกิจบัตรเครดิต
(โปรดดูรายละเอียดในข้อ 4.1.1.2 (5) การติดตามหนี้ในธุรกิจบัตรเครดิต)

นอกจากธุรกิจบัตรเครดิตและธุรกิจสินเชื่อบุคคลซึ่งป็นธุรกิจหลักแล้ว บริษัทยังมีธุรกิจอื่นๆ ได้แก่

-   ธุรกิจสินเชื่อเจ้าของกิจการ (KTC Million)
    บริษัทได้เริ่มเปิดให้บริการสินเชื่อเจ้าของกิจการตั้งแต่เดือนกันยายน 2547
    ซึ่งเป็นสินเชื่อสำหรับเจ้าของกิจการที่ต้องการเงินทุนหมุนเวียนเพื่อใช้ในการดำเนินงาน
    ไม่ว่าจะเป็นการซื้ออุปกรณ์ต่างๆ ซื้อเครื่องจักรใหม่ ซื้อวัตถุดิบ หรือเพื่อเพิ่มกำลังผลิต
    ช่วยให้ธุรกิจดำเนินไปอย่างคล่องตัวมากยิ่งขึ้น
    และให้อัตราดอกเบี้ยที่เหมาะสมและคุ้มค่าเมื่อเทียบกับการจัดหาเงินหมุนเวียนโดยไม่มีหลักทรัพย์ค้ำประกันด้วยวิธีอื่น
    สินเชื่อลักษณะนี้คิดอัตราดอกเบี้ยแบบลดต้นลดดอก ตั้งแต่ไตรมาส 4 ปี 2550
    บริษัทได้ชะลอการขยายสินเชื่อประเภทนี้
    ประกอบกับเมื่อลูกค้าเดิมเริ่มปรับตัวรับภาวะเศรษฐกิจที่หดตัว โดยเร่งใช้คืนหนี้
    จึงเป็นผลทำให้จำนวนบัญชีและมูลค่าพอร์ตของลูกหนี้ KTC Million ลดลงอย่างต่อเนื่อง
    บริษัทมีบัญชีทั้งสิ้น 1,794 บัญชี ในปี 2551 ลดลงเหลือ 973 บัญชี ในปี 2552 และ ณ วันที่
    31 ธันวาคม 2553 มีจำนวนบัญชีลดลงอยู่ที่ 695 บัญชี และยอดลูกหนี้เจ้าของกิจการ จำนวน
    119 ล้านบาท

-   ธุรกิจการบริการธุรกิจบัตร (Card Service Business)
    เดิมบริษัทได้มีการบริการธุรกิจบัตร กล่าวคือ (1) การรับจ้างบริหารบัตรเดบิต VISA
    Electron และ(2) ธุรกิจอื่นๆ ที่เกี่ยวข้องกับการให้บริการบัตรเครดิต เช่น
    การรับจ้างให้บริการงาน Call Center ให้กับธนาคารกรุงไทย
    โดยบริษัทได้ยกเลิกการให้บริการดังกล่าวไปในช่วงกลางปี 2550
    ต่อมาบริษัทได้ตกลงรับจ้างให้บริการงานบัตร Fleet Card กับธนาคารกรุงไทย
    เป็นระยะเวลา 6 เดือน นับจากวันที่ 1 ธันวาคม 2552 เป็นต้นไป
    และทั้งสองกิจการต่อสัญญาการให้บริการดังกล่าวอีก 3 เดือน สิ้นสุดวันที่ 31 สิงหาคม 2553
    ซึ่งได้มีการยกเลิกสัญญาดังกล่าวแล้วหลังวันสิ้นสุดสัญญาที่ขยายออกมา

4.3 บทบัญญัติของกฏหมายที่เกี่ยวข้องกับการประกอบธุรกิจของบริษัท

กระทรวงการคลังได้ออกประกาศอนุญาตให้ประกอบธุรกิจบัตรเครดิตและสินเชื่อส่วนบุคคล
โดยอนุญาตให้ประกอบธุรกิจภายใต้ประกาศคณะปฏิวัติฉบับที่ 58
และมอบอำนาจให้ธนาคารแห่งประเทศไทยเป็นผู้ควบคุมดูแลโดยได้ออกประกาศเกี่ยวกับข้อกำหนดและกฎเกณฑ์ในการประกอบธุรกิจดังกล่าว
รวมทั้ง มีการกำหนดอัตราดอกเบี้ยและค่าธรรมเนียมต่างๆ ที่สามารถเรียกเก็บจากลูกค้า
รวมทั้งคุณสมบัติของผู้ถือบัตรเครดิตและลูกค้าสินเชื่อบุคคล
ซึ่งบริษัทได้รับอนุญาตให้อนุญาตประกอบธุรกิจบัตรเครดิต และสินเชื่อส่วนบุคคลภายใต้การกำกับแล้ว
รวมถึงได้รับอนุญาตให้เป็นผู้ประกอบธุรกิจบริการการชำระเงินทางอิเล็คทรอนิกส์
ตามพระราชกฤษฎีกาว่าด้วยการควบคุมดูแลธุรกิจบริการการชำระเงินทางอิเล็คทรอนิกส์ พ.ศ.
2551 ซึ่งคณะกรรมการธุรกรรมทางอิเล็คทรอนิกส์
และธนาคารแห่งประเทศไทยในฐานะหน่วยงานกำกับดูแลได้ออกประกาศ
เกี่ยวกับข้อกำหนดและกฎเกณฑ์ในการประกอบธุรกิจดังกล่าว โดยบริษัทได้ถือปฏิบัติตามประกาศ
กฎระเบียบ ข้อบังคับที่ได้ออกมาบังคับใช้แล้วทุกประการ อีกทั้ง หากมีการออกกฎระเบียบ
ข้อบังคับใหม่ ๆ ในอนาคตบริษัทก็จะถือปฎิบัติตามกฎระเบียบ ข้อบังคับนั้น ๆ อย่างเคร่งครัดด้วย

นอกจากจะต้องปฎิบัติตามประกาศของธนาคารแห่งประเทศไทย
และประกาศคณะกรรมการธุรกรรมทางอิเล็คทรอนิกส์ดังกล่าวข้างต้นแล้ว
บริษัทยังต้องปฎิบัติตามกฎหมายอื่น ๆ ที่เกี่ยวข้องกับการดำเนินธุรกิจของบริษัท อาทิเช่น
พระราชบัญญัติการประกอบธุรกิจข้อมูลบัตรเครดิต พ.ศ. 2545 พระราชบัญญัติคุ้มครองผู้บริโภค
พ.ศ. 2522 และพระราชบัญญัติว่าด้วยข้อสัญญาที่ไม่เป็นธรรม พ.ศ. 2540 เป็นต้น
ซึ่งบริษัทเชื่อมั่นว่าบริษัทได้ปฎิบัติตามกฎหมายต่าง ๆ
ที่เกี่ยวข้องกับการดำเนินธุรกิจของบริษัทอย่างถูกต้อง

นอกจากนี้ การประกอบธุรกิจของบริษัทยังอาจถูกควบคุม
กำกับดูแลโดยหน่วยงานราชการหรือหน่วยงานของรัฐ หรือองค์กรต่าง ๆ อีก
ซึ่งหน่วยงานหรือองค์กรต่าง ๆ เหล่านั้นอาจออกกฎเกณฑ์ ข้อกำหนด เงื่อนไข
วิธีการและ/หรือหลักเกณฑ์ต่าง ๆ เพื่อควบคุม กำกับดูแล การดำเนินงานของบริษัทได้
ซึ่งการกระทำดังกล่าวอาจต้องทำให้บริษัทปรับเปลี่ยนวิธีการดำเนินการของบริษัทได้ในอนาคต
อย่างไรก็ตาม บริษัทเชื่อว่าบริษัทสามารถปฏิบัติตามกฎ ข้อกำหนด เงื่อนไข วิธีการหรือหลักการต่าง
ๆ ได้

4.4 ภาวะตลาดและการแข่งขันในธุรกิจสินเชื่อเพื่อผู้บริโภค

4.4.1 ภาวะตลาดของธุรกิจสินเชื่อเพื่อผู้บริโภค

4.4.1.1 ภาพรวมของตลาดสินเชื่อเพื่อผู้บริโภค

สำหรับปี 2553 ที่ผ่านมาประเทศไทยยังคงประสบกับปัญหาเศรษฐกิจ
และการเมืองภายในประเทศต่อเนื่องจากปี 2552 รวมถึงปัญหาอุทกภัยร้ายแรงในช่วงปลายปี
แต่การบริโภคและการลงทุนยังอยู่ในช่วงขาขึ้น การจ้างงานอยู่ในเกณฑ์ดี
งบประมาณการใช้จ่ายภาครัฐสูงขึ้น ซึ่งล้วนเป็นปัจจัยสนับสนุนกำลังซื้อผู้บริโภคให้เพิ่มขึ้น
ทั้งนี้ดัชนีความเชื่อมั่นของผู้บริโภคภายในประเทศยังได้สะท้อนถึงมุมมองเชิงบวกในอนาคต

แม้ว่าภาพรวมของธุรกิจสินเชื่อเพื่อผู้บริโภคได้ชะลอตัวลงในช่วง 2 – 3 ปีก่อนหน้า
เนื่องจากผลกระทบจากปัญหาเศรษฐกิจโลก ปัญหาการเมืองภายในประเทศ
และปัญหาราคาสินค้าที่ปรับตัวเพิ่มขึ้น
โดยผู้ประกอบการแต่ละรายนั้นยังคงระมัดระวังในการให้สินเชื่อจากความกังวลดังกล่าว
แต่ผู้ประกอบการยังคงขยายฐานลูกค้าเพิ่มเติม
เพื่อรับมือกับการแข่งขันที่สูงขึ้นในตลาดสินเชื่อเพื่อผู้บริโภค จึงต่างจัดหาโปรโมชั่น
และร้านค้าพันธมิตรต่าง ๆ เพื่อสร้างความแตกต่างและจูงใจผู้บริโภคมากขึ้น โดยในช่วงไตรมาสที่
4 ของปี 2553 นั้น ความต้องการสินเชื่อเพื่อผู้บริโภคได้เริ่มปรับตัวเพิ่มขึ้น
จากผลของความเชื่อมั่นของผู้บริโภคที่ปรับตัวดีขึ้น
และคาดว่าทิศทางของธุรกิจสินเชื่อเพื่อผู้บริโภคน่าจะเริ่มกลับมาปรับตัวดีขึ้นอีกครั้งในปี 2554
เนื่องจากรายได้เกษตรกร และอัตราการจ้างงานอยู่ในเกณฑ์ดี
การบริโภคและการลงทุนของภาคเอกชนและผู้บริโภครายย่อยมีทิศทางที่ดีขึ้น
การใช้จ่ายของภาครัฐบาลเพิ่มสูงขึ้น ซึ่งล้วนแต่เป็นปัจจัยส่งเสริมให้กำลังซื้อของผู้บริโภคดีขึ้นอีกด้วย

ตารางขนาดหนี้ครัวเรือนของไทยเทียบกับ GDP ปี 2545 – ปี 2552

+--------------------------+------+------+------+------+------+------+
| ปี                        | 2545 | 2547 | 2549 | 2550 | 2552 | CAGR |
|                          |      |      |      |      |      | (%)  |
|                          |      |      |      |      |      |      |
|                          |      |      |      |      |      | 2    |
|                          |      |      |      |      |      | 545- |
|                          |      |      |      |      |      | 2552 |
+--------------------------+------+------+------+------+------+------+
| จ                        | 82   | 104  | 116  | 116  | 134  | 9%   |
| ำนวนหนี้สินเฉลี่ยต่อครัวเรือน⁽¹⁾ | ,485 | ,571 | ,585 | ,681 | ,699 |      |
| (บาท)                    |      |      |      |      |      |      |
+--------------------------+------+------+------+------+------+------+
| ผลิตภัณฑ์มวลรวมในประเทศ     | 5    | 6    | 7    | 8    | 9    | 9%   |
| (GDP) (ล้านบาท) ⁽²⁾       | ,450 | ,489 | ,844 | ,525 | ,041 |      |
|                          | ,643 | ,476 | ,939 | ,197 | ,551 |      |
+--------------------------+------+------+------+------+------+------+
| หนี้ครัวเรือนต่อ GDP (%)      | 27%  | 30%  | 27%  | 25%  | 28%  | 0.3% |
+--------------------------+------+------+------+------+------+------+

⁽¹⁾ สำนักงานสถิติแห่งชาติไม่มีการสำรวจข้อมูลสำหรับปี 2546 ปี 2548 ปี 2551 และปี 2553

⁽²⁾ มีการปรับข้อมูลย้อนหลังจากธนาคารแห่งประเทศไทย ณ สิ้นปี 2553

ที่มา : รายงานการสำรวจภาวะเศรษฐกิจและสังคมของครัวเรือน ปี 2545 ปี 2547 ปี 2549 ปี
2550 และปี 2552 สำนักงานสถิติแห่งชาติ และธนาคารแห่งประเทศไทย

การใช้จ่ายภาคครัวเรือนนั้น ในปี 2553
พบว่าดัชนีการใช้จ่ายเพื่อการอุปโภคและบริโภคภาคเอกชนได้เริ่มปรับตัวดีขึ้นตั้งแต่ในช่วงครึ่งปีหลังเป็นต้นมา
ซึ่งสอดคล้องกับสภาวะการจ้างงานที่เพิ่มขึ้นในภาคการผลิต
และอัตราการว่างงานในประเทศที่ปรับตัวลดลงอย่างเห็นได้ชัด
โดยในเดือนธันวาคมนั้นอัตราการว่างงานอยู่ที่ร้อยละ 0.7
ส่งผลให้ผู้บริโภคให้เกิดความเชื่อมั่นในการใช้จ่ายมากขึ้น
นอกจากนี้จากรายงานการสำรวจภาวะเศรษฐกิจและสังคมของครัวเรือนในปี 2552 นั้น
พบว่าประชากรในประเทศไทยมีหนี้สินโดยเฉลี่ยต่อครัวเรือนคิดเป็นมูลค่า 134,699 บาท/ครัวเรือน
ซึ่งเพิ่มขึ้นร้อยละ 15 จากปี 2550 (ทั้งนี้
สำนักงานสถิติแห่งชาติไม่มีการสำรวจข้อมูลหนี้สินครัวเรือนสำหรับปี 2551 และปี 2553) ที่มีมูลค่า
116,681 บาท/ครัวเรือน และสัดส่วนของหนี้ครัวเรือนเทียบกับผลิตภัณฑ์มวลรวมในประเทศ (GDP)
มีสัดส่วนร้อยละ 28 เพิ่มขึ้นจากสัดส่วนในปี 2550 ที่ร้อยละ 25
ซึ่งแสดงถึงภาวะการก่อหนี้ของประชากรที่มากขึ้นสอดคล้องกับการเติบโตของผลิตภัณฑ์มวลรวมในประเทศ
(GDP) โดยมีอัตราการเติบโตโดยเฉลี่ยต่อปีใกล้เคียงกันอยู่ที่ร้อยละ 9

ตาราง สรุปรายได้ ค่าใช้จ่าย และหนี้สินเฉลี่ยต่อครัวเรือนต่อเดือน พ.ศ. 2545 – 2552

  --------- -------------------- ------------ ---------------------- ------------ ------------------- ------------
  ปี         รายได้เฉลี่ยต่อครัวเรือน                ค่าใช้จ่ายเฉลี่ยต่อครัวเรือน                หนี้สินเฉลี่ยต่อครัวเรือน   

            บาท/เดือน             %เปลี่ยนแปลง   บาท/เดือน               %เปลี่ยนแปลง   บาท/เดือน            %เปลี่ยนแปลง

  2545      13,736               12.7         10,889                 8.6          82,485              20.8

  2547⁽¹⁾   14,963               8.9          12,297                 12.9         104,571             26.8

  2549⁽¹⁾   17,787               18.9         14,311                 16.4         116,585             11.5

  2550⁽¹⁾   18,660               4.9          14,500                 1.3          116,681             0.1

  2552⁽¹⁾   20,903               12.02        16,205                 11.76        134,699             15.44
  --------- -------------------- ------------ ---------------------- ------------ ------------------- ------------

(1) อัตราการเติบโตของปี 2547 เติบโตจากปี 2545 และอัตราการเติบโตของปี 2549
    เติบโตจากปี 2547 ตามลำดับเรื่อยไป ทั้งนี้ไม่มีการเก็บข้อมูลดังกล่าวสำหรับปี 2546

  ปี 2548 ปี 2551 และปี 2553

ที่มา : รายงานการสำรวจภาวะเศรษฐกิจและสังคมของครัวเรือน ปี 2545 ปี 2547 ปี 2549 ปี
2550 และปี 2552 สำนักงานสถิติแห่งชาติ

จากตารางแสดงให้เห็นว่ารายได้เฉลี่ยต่อครัวเรือน ค่าใช้จ่ายเฉลี่ยต่อครัวเรือน
และหนี้สินเฉลี่ยต่อครัวเรือนนั้นมีแนวโน้มเพิ่มสูงขึ้น และมีอัตราการเติบโตที่ใกล้เคียงกัน
ซึ่งชี้ให้เห็นว่าประชากรในประเทศมีการใช้จ่ายและการก่อภาระหนี้ที่สอดคล้องกับจำนวนรายได้ที่เพิ่มมากขึ้น
อย่างไรก็ตาม
หนี้ครัวเรือนนั้นไม่น่าจะก่อให้เกิดปัญหาต่อเสถียรภาพของระบบสถาบันการเงินและเศรษฐกิจมหภาค
เนื่องจากหนี้ส่วนใหญ่นั้นเป็นหนี้ที่เกิดขึ้นเพื่อการบริโภค
ประกอบกับระดับการศึกษาของผู้บริโภคเพิ่มสูงขึ้น มีความรู้ ความเข้าใจในการบริหารเงินสด
และข้อมูลเกี่ยวกับการใช้บัตรเครดิต หรือการใช้สินเชื่อบุคคลมากขึ้น
รวมถึงผู้ประกอบการที่เพิ่มจำนวนขึ้นและการแข่งขันที่สูงขึ้น
ส่งผลให้ภาพรวมสินเชื่อเพื่อผู้บริโภคน่าจะมีศักยภาพที่จะเติบโตได้อย่างต่อเนื่องต่อไปในอนาคต

ตารางเปรียบเทียบธุรกิจสินเชื่อเพื่อผู้บริโภคกับผลิตภัณฑ์มวลรวมในประเทศ (GDP)

  ------------------------------------------------------------------------------------------
  ปี                             2549        2550        2551        2552        2553
  ----------------------------- ----------- ----------- ----------- ----------- ------------
  ผลิตภัณฑ์มวลรวมในประเทศ (GDP)    7,844,939   8,525,197   9,080,466   9,041,551   10,102,986
  (ล้านบาท) ⁽¹⁾                                                                  

  ลูกหนี้สินเชื่อเพื่อผู้บริโภค (ล้านบาท)   355,542     391,085     418,364     410,657     403,918⁽³⁾
  ⁽²⁾                                                                           

  อัตราส่วนลูกหนี้สินเชื่อเพื่อผู้บริโภคต่อ   4.5%        4.6%        4.6%        4.5%        4.0%
  GDP                                                                           
  ------------------------------------------------------------------------------------------

⁽¹⁾ มีการปรับข้อมูลย้อนหลังจากธนาคารแห่งประเทศไทย ณ สิ้นปี 2553

⁽²⁾ จำนวนสินเชื่อเพื่อผู้บริโภค คิดจากลูกหนี้สินเชื่อบัตรเครดิตรวมกับลูกหนี้สินเชื่อบุคคล

⁽³⁾ ตั้งแต่เดือนพฤศจิกายน 2553
ธนาคารพาณิชย์จดทะเบียนในประเทศไทยบางแห่งปรับข้อมูลนำส่งโดยการจัดกลุ่มสินเชื่อบุคคลใหม่ทำให้สินเชื่อบุคคลภายใต้การกำกับลดลง
ที่มา: สำนักงานคณะกรรมการเศรษฐกิจและสังคมแห่งชาติ และธนาคารแห่งประเทศไทย

จากตารางแสดงให้เห็นถึงภาพรวมของสัดส่วนลูกหนี้สินเชื่อเพื่อผู้บริโภคต่อผลิตภัณฑ์มวลรวมในประเทศ
(GDP) โดยในปี 2553 นั้น ตั้งแต่เดือนพฤศจิกายนเป็นต้นมา
ธนาคารพาณิชย์บางแห่งได้ปรับข้อมูลนำส่งโดยการจัดกลุ่มสินเชื่อบุคคลใหม่
ทำให้สินเชื่อบุคคลภายใต้การกำกับของธนาคารแห่งประเทศไทยมีมูลค่าลดลงอย่างเห็นได้ชัดเมื่อเปรียบเทียบกับข้อมูลในช่วงเวลาก่อนหน้า
โดยสินเชื่อดังกล่าว ได้แก่ สินเชื่อเพื่อรักษาพยาบาล สินเชื่อเพื่อสวัสดิการพนักงาน เป็นต้น
ทั้งนี้สัดส่วนของลูกหนี้สินเชื่อเพื่อผู้บริโภคในปี 2553 นั้นอยู่ที่ร้อยละ 4.0
ของผลิตภัณฑ์มวลรวมในประเทศ (GDP) ลดลงจากปี 2552 ที่อยู่ที่ร้อยละ 4.5
โดยหากพิจารณาแล้วจะเห็นว่าทิศการเติบโตของสินเชื่อเพื่อผู้บริโภคนั้นยังสามารถเติบโตได้อีกอย่างต่อเนื่อง
รับกับแนวโน้มการขยายตัวของเศรษฐกิจในอนาคต

4.4.1.2 ภาพรวมของตลาดบัตรเครดิต

จากตารางด้านล่าง แสดงยอดการใช้จ่ายส่วนบุคคลซึ่งเพิ่มขึ้นจาก 4.99 ล้านล้านบาท ในปี 2552
เป็น 5.43 ล้านล้านบาท ในปี 2553 โดยมีอัตราการเติบโตคิดเป็นร้อยละ 8.7
และยอดการใช้จ่ายผ่านบัตรเครดิตเติบโตเพิ่มขึ้นจาก 621,983 ล้านบาท ในปี 2552 เป็น
719,687 ล้านบาท ในปี 2553 คิดเป็นอัตราการเติบโตร้อยละ 15.7
สำหรับสัดส่วนการใช้จ่ายผ่านบัตรเครดิตต่อการใช้จ่ายส่วนบุคคลจะเห็นว่า
ผู้บริโภคมีการใช้จ่ายผ่านบัตรเครดิตเป็นสัดส่วนที่เพิ่มขึ้น โดยในปี 2552 อยู่ที่ร้อยละ 12.5
เพิ่มขึ้นเป็นร้อยละ 13.3 ในปี 2553
โดยการใช้จ่ายผ่านบัตรที่เพิ่มขึ้นนั้นเป็นผลมาจากการแข่งขันในตลาดบัตรเครดิตที่มีความรุนแรงมากขึ้น
ผู้ประกอบการแต่ละรายต่างกระตุ้นการใช้จ่ายผ่านบัตรเครดิตมากขึ้น
โดยการนำเสนอสิทธิประโยชน์ใหม่ ๆ และหาพันธมิตรร้านค้าที่หลากหลาย
เพื่อให้ตอบสนองความต้องการของลูกค้าได้อย่างครอบคลุม นอกจากนี้ในช่วงไตรมาสสุดท้ายของปี
2553 ผู้บริโภคได้เพิ่มการใช้จ่ายผ่านบัตรมากขึ้น เนื่องจากเศรษฐกิจได้เริ่มกลับมาปรับตัวดีขึ้น
สถานการณ์ทางการเมืองเริ่มคลี่คลายลง ทำให้ความเชื่อมั่นของผู้บริโภคสูงขึ้น
ประกอบกับในช่วงเวลาดังกล่าวเป็นช่วงฤดูกาลจับจ่ายใช้สอย และเทศกาลท่องเที่ยวไทยอีกด้วย

เมื่อพิจารณาทางด้านอัตราส่วนการใช้จ่ายส่วนบุคคลต่อผลิตภัณฑ์มวลรวมในประเทศ (GDP)
จะอยู่ในระดับใกล้เคียงกัน คือ ประมาณร้อยละ 54 - 57 โดยในปี 2553 อยู่ที่อัตราร้อยละ 54
ซึ่งแสดงให้เห็นว่าผู้บริโภคยังคงชะลอสัดส่วนการใช้จ่ายจากภาวะเศรษฐกิจที่ชะลอตัวลง
ในปีที่ผ่านมา เนื่องจากผู้บริโภคยังกังวลต่อความเชื่อมั่นในการใช้จ่าย
แต่หากพิจารณาอัตราส่วนการใช้จ่ายผ่านบัตรเครดิตต่อผลิตภัณฑ์มวลรวมในประเทศ (GDP)
จะเห็นได้ว่ายังคงมีการเติบโตอย่างต่อเนื่อง
ซึ่งแสดงถึงทิศทางการเติบโตของอุตสาหกรรมบัตรเครดิตที่น่าจะมีแนวโน้มดีขึ้น
โดยอัตราส่วนการใช้จ่ายผ่านบัตรเครดิตต่อผลิตภัณฑ์มวลรวมในประเทศ (GDP) เพิ่มขึ้นจากร้อยละ
6.9 ในปี 2552 เป็นร้อยละ 7.1 ในปี 2553
ในขณะที่อัตราส่วนการเบิกเงินสดล่วงหน้าต่อผลิตภัณฑ์มวลรวมในประเทศ (GDP) ลดลงจากปี 2552
ที่ร้อยละ 1.0 เป็นร้อยละ 0.9 ในปี 2553

ตารางสรุปตัวเลขการใช้จ่ายส่วนบุคคล การใช้จ่ายผ่านบัตรเครดิต การเบิกเงินสดล่วงหน้า
เทียบกับผลิตภัณฑ์มวลรวมในประเทศ (GDP)

  ----------------------------------------------------------------------------------------------------------
                                                2549        2550        2551        2552        2553
  --------------------------------------------- ----------- ----------- ----------- ----------- ------------
  การใช้จ่ายส่วนบุคคล (ล้านบาท)⁽¹⁾                   4,379,070   4,555,199   4,999,605   4,993,302   5,428,356

  อัตราการเติบโต (%ต่อปี)                           7.8%        4.0%        9.8%        (0.1%)      8.7%

  การใช้จ่ายผ่านบัตรเครดิต (ล้านบาท)                  452,758     515,363     585,148     621,983     719,687

  อัตราการเติบโต (%ต่อปี)                           16.26%      13.83%      13.54%      6.29%       15.71%

  การเบิกเงินสดล่วงหน้า (ล้านบาท)                    86,711      99,368      102,014     94,288      94,554

  อัตราการเติบโต (%ต่อปี)                           22.7%       14.6%       2.7%        (7.6%)      0.3%

  ผลิตภัณฑ์มวลรวมในประเทศ (GDP) (ล้านบาท) ⁽¹⁾       7,844,939   8,525,197   9,080,466   9,041,551   10,102,986

  อัตราส่วนการใช้จ่ายผ่านบัตรเครดิตต่อการใช้จ่ายส่วนบุคคล   10.3%       11.3%       11.7%       12.5%       13.3%

  อัตราส่วนการใช้จ่ายส่วนบุคคลต่อ GDP                  55.8%       53.4%       55.1%       55.2%       53.7%

  อัตราส่วนการใช้จ่ายผ่านบัตรเครดิตต่อ GDP              5.8%        6.0%        6.4%        6.9%        7.1%

  อัตราส่วนการเบิกเงินสดล่วงหน้าต่อ GDP                1.1%        1.2%        1.1%        1.0%        0.9%
  ----------------------------------------------------------------------------------------------------------

⁽¹⁾ มีการปรับข้อมูลย้อนหลังจากธนาคารแห่งประเทศไทย ณ สิ้นปี 2553

ที่มา: ธนาคารแห่งประเทศไทย

4.4.1.3 ภาพรวมของตลาดสินเชื่อบุคคล

ลูกหนี้สินเชื่อบุคคลของอุตสาหกรรมมีมูลค่าจาก 214,058 ล้านบาท ณ สิ้นปี 2552 เหลือ 187,491
ล้านบาท ณ สิ้นปี 2553 ลดลงคิดเป็นร้อยละ 12.4
เนื่องจากธนาคารพาณิชย์บางแห่งได้ปรับข้อมูลนำส่งโดยการจัดกลุ่มของลูกหนี้สินเชื่อบุคคลใหม่ ทั้งนี้
มีผู้ประกอบการรายใหม่เข้าสู่ตลาดสินเชื่อบุคคลมากขึ้น
ทำให้แนวโน้มของธุรกิจสินเชื่อบุคคลมีการแข่งขันที่สูงขึ้นด้วยมูลค่าที่เพิ่มขึ้น โดยปัจจัยสนับสนุนอื่น ๆ
ที่สำคัญ คือ ทิศทางเศรษฐกิจที่คาดว่าจะเติบโตได้อย่างต่อเนื่อง
ทำให้ส่งผลในทางบวกต่อการจ้างงานในอนาคต และคุณภาพของสินเชื่อในระบบ
โดยหากพิจารณาอัตราส่วนของลูกหนี้สินเชื่อบุคคลต่อผลิตภัณฑ์มวลรวมในประเทศ (GDP) ในปี 2553
นั้นอยู่ที่ร้อยละ 1.9

ตารางสรุปตัวเลขสินเชื่อบุคคล เทียบกับผลิตภัณฑ์มวลรวมในประเทศ (GDP)

  -----------------------------------------------------------------------------------------
                               2549        2550        2551        2552        2553
  ---------------------------- ----------- ----------- ----------- ----------- ------------
  ผลิตภัณฑ์มวลรวมในประเทศ (GDP)   7,844,939   8,525,197   9,080,466   9,041,551   10,102,986
  (ล้านบาท)⁽¹⁾                                                                  

  ลูกหนี้สินเชื่อบุคคล (ล้านบาท)       184,537     211,809     229,137     214,058     187,491⁽²⁾

  อัตราการเติบโต (%ต่อปี)          19.5%       14.8%       8.2%        (6.6%)      (12.4%)

  อัตราส่วนลูกหนี้สินเชื่อบุคคลต่อ GDP   2.4%        2.5%        2.5%        2.4%        1.9%
  -----------------------------------------------------------------------------------------

⁽¹⁾ มีการปรับข้อมูลย้อนหลังจากธนาคารแห่งประเทศไทย ณ สิ้นปี 2553

⁽²⁾ ตั้งแต่เดือนพฤศจิกายน 2553
ธนาคารพาณิชย์จดทะเบียนในประเทศไทยบางแห่งปรับข้อมูลนำส่งโดยการจัดกลุ่มสินเชื่อบุคคลใหม่ทำให้สินเชื่อบุคคลภายใต้การกำกับลดลง

ที่มา: ธนาคารแห่งประเทศไทย

จากตัวเลขผู้มีงานทำในตารางแสดงจำนวนประชากรผู้มีงานทำ
จะเห็นว่าจำนวนผู้มีงานทำมีแนวโน้มเพิ่มขึ้นอย่างต่อเนื่อง โดยในปี 2553 นั้น
มีจำนวนผู้มีงานทำทั้งสิ้น 39.2 ล้านคน เพิ่มขึ้นจากปี 2552 ที่มีจำนวน 38.5 ล้านคน
หรือคิดเป็นอัตราการมีงานทำของผู้อยู่ในกำลังแรงงานทั้งหมด ณ สิ้นปี 2553 ที่ร้อยละ 99.3
โดยมีแนวโน้มเพิ่มขึ้นอย่างต่อเนื่อง จากภาวะเศรษฐกิจที่เริ่มฟื้นตัว
และกลับมามีความเชื่อมั่นอีกครั้งทั้งจากภาครัฐและภาคเอกชน
ซึ่งในกลุ่มนี้จัดว่าเป็นฐานลูกค้าของสินเชื่อเพื่อผู้บริโภคของบริษัทที่ยังคงมีศักยภาพในการเติบโตต่อไปในอนาคต
และเป็นปัจจัยเสริมที่สำคัญอีกปัจจัยหนึ่งที่แสดงให้เห็นถึงความเป็นไปได้ของการขยายตัวของธุรกิจสินเชื่อเพื่อผู้บริโภคอย่างมีนัยสำคัญ

ตารางแสดงจำนวนประชากรผู้มีงานทำ

  ---------------------- --------- --------- --------- --------- ---------
  ตัวเลขผู้มีงานทำ           2549      2550      2551      2552      2553

  จำนวนผู้มีงานทำ (ล้านคน)   36.6      37.8      38.0      38.5      39.2

  อัตราการมีงานทำ (%)      98.9      99.0      98.6      99.1      99.3
  ---------------------- --------- --------- --------- --------- ---------

ที่มา : การสำรวจภาวะการทำงานของประชากร (ทั่วราชอาณาจักร) ปี 2549 ถึง ปี 2553
สำนักงานสถิติแห่งชาติ

4.4.1.4 ส่วนแบ่งตลาดตามกลุ่มรายได้ของอุตสาหกรรม

จากประกาศของกระทรวงการคลังและประกาศของธนาคารแห่งประเทศไทย
ได้กำหนดเกณฑ์ในการอนุมัติบัตรเครดิตของผู้ออกบัตรทุกราย
โดยกำหนดให้ผู้ถือบัตรต้องมีรายได้ขั้นต่ำ 15,000 บาทต่อเดือน และมีอายุมากกว่า 20 ปี
จึงทำให้กลุ่มลูกค้าเป้าหมายของธุรกิจบัตรเครดิตในปัจจุบันอยู่ในกลุ่มที่มีรายได้ระดับปานกลางขึ้นไปเท่านั้น
ทั้งนี้ ผลกระทบจากกฎเกณฑ์ดังกล่าวมีผลให้การเติบโตของธุรกิจนี้ชะลอตัวลงบ้างในระยะสั้น
พร้อมทั้งเป็นการผลักดันให้ผู้ประกอบการกระจายความเสี่ยงไปยังกลุ่มที่มีรายได้สูงขึ้น
และสร้างโอกาสด้วยการเจาะกลุ่มลูกค้าดังกล่าวในต่างจังหวัดเพิ่มขึ้น นอกจากนี้
ยังเป็นผลดีในแง่การบริหารความเสี่ยงที่ผู้ประกอบการต้องควบคุมมากขึ้นเพื่อไม่ให้เกิดการกระจุกตัวของความเสี่ยงที่กลุ่มรายได้น้อยและมีความเสี่ยงสูงเพียงอย่างเดียวอีกด้วย

[]

ตารางแสดงจำนวนประชากรผู้มีรายได้ประจำ

  --------------------- --------- --------- --------- --------- ----------
  ตัวเลขผู้มีรายได้          2549      2550      2551      2552      2553

  จำนวนผู้มีรายได้ประจำ     15.9      16.2      16.1      16.8      16.4
  (ล้านคน)                                                       

  อัตราการเติบโต (%)      (0.31%)   2.50%     (0.61%)   3.83%     (2.1%)
  --------------------- --------- --------- --------- --------- ----------

ที่มา : การสำรวจภาวะการทำงานของประชากร (ทั่วราชอาณาจักร) ปี 2549 ถึง 2553
สำนักงานสถิติแห่งชาติ

จากจำนวนประชากรผู้มีงานทำในปี 2553 มีจำนวนทั้งสิ้น 39.2 ล้านคน
เป็นผู้ที่มีรายได้ประจำทั้งสิ้น 16.4 ล้านคน คิดเป็นร้อยละ 41.9 ของผู้มีงานทำทั้งหมด
โดยในจำนวนของประชากรผู้ที่มีงานทำและมีรายได้ประจำนั้น เป็นผู้ที่มีรายได้น้อยกว่า 15,000
บาท จำนวน 14.1 ล้านคน หรือคิดเป็นร้อยละ 86
ของประชากรผู้มีรายได้ประจำทั้งหมดในประเทศไทย ซึ่งคาดว่าจำนวนของกลุ่มผู้มีรายได้น้อยกว่า
15,000 บาทนี้ จะเป็นฐานลูกค้าของธุรกิจสินเชื่อบุคคล ซึ่งเป็นฐานลูกค้าที่มีขนาดใหญ่
ส่วนประชากรกลุ่มผู้มีงานทำและมีรายได้ตั้งแต่ 15,000 บาท ถึงสูงกว่า 30,000 บาท
เป็นฐานลูกค้าของธุรกิจบัตรเครดิต อย่างไรก็ตามโอกาสในการเติบโตของทั้ง 2 ธุรกิจนั้น
ขึ้นอยู่กับความเชื่อมั่นในสภาวะเศรษฐกิจของผู้บริโภคด้วย

ทั้งนี้ จำนวนผู้มีรายได้ประจำเป็นผลจากการสำรวจของสำนักงานสถิติแห่งชาติ
ซึ่งเป็นข้อมูลจากโครงการสำรวจภาวะการทำงานของประชากร
โดยข้อมูลนับเฉพาะจำนวนผู้รับจ้างทำงานในระบบที่ได้รับรายได้เป็นเงินเดือนทั้งที่เป็นเอกชนและหน่วยงานราชการเท่านั้น
ไม่นับรวมผู้ประกอบการที่เป็นเจ้าของกิจการตนเอง เช่น ผู้ประกอบกิจการขนาดกลาง
และขนาดย่อม (SME) และผู้ประกอบการที่มีขนาดเล็ก
มีผลทำให้ข้อมูลมีตัวเลขต่ำกว่าตัวเลขที่น่าจะเป็น

4.4.1.5 ธุรกิจบัตรเครดิตของบริษัทเทียบกับอุตสาหกรรม

ตารางแสดงตัวเลขของธุรกิจบัตรเครดิตของบริษัทเทียบกับอุตสาหกรรม

  ----------------------------------- --------- --------- --------- --------- ---------
                                      2549      2550      2551      2552      2553

  การใช้จ่ายผ่านบัตรเครดิตในอุตสาหกรรม⁽¹⁾   452,758   515,363   585,148   621,983   719,687
  (ล้านบาท)                                                                    

  การใช้จ่ายผ่านบัตรเครดิตของ KTC⁽¹⁾       54,374    61,839    74,107    78,431    87,924
  (ล้านบาท)                                                                    

  การใช้จ่ายผ่านบัตรเครดิตของ KTC          12.01%    12.00%    12.66%    12.61%    12.22%
  เทียบกับอุตสาหกรรม (%)                                                         

  ลูกหนี้บัตรเครดิตในอุตสาหกรรม (ล้านบาท)    171,005   179,276   189,227   196,599   216,427

  ลูกหนี้บัตรเครดิตรวมของ KTC (ล้านบาท)     27,313    30,492    35,970    35,767    35,703

  ลูกหนี้บัตรเครดิตรวมของ KTC              15.97%    17.01%    19.01%    18.19%    16.50%
  เทียบกับอุตสาหกรรม (%)                                                         

  จำนวนบัตรเครดิตในอุตสาหกรรม (ล้านบัญชี)   10.90     12.00     12.97     13.49     14.19

  จำนวนบัตรเครดิตของ KTC (ล้านบัตร)       1.40      1.47      1.65      1.64      1.73

  จำนวนบัตรเครดิตของ KTC                12.87%    12.22%    12.69%    12.13%    12.16%
  เทียบกับอุตสาหกรรม (%)                                                         

  การเบิกเงินสดล่วงหน้าในอุตสาหกรรม        86,711    99,368    102,014   94,288    94,554
  (ล้านบาท)                                                                    

  การเบิกเงินสดล่วงหน้าของ KTC (ล้านบาท)   15,669    18,524    20,429    19,282    18,427

  การเบิกเงินสดล่วงหน้าของ KTC            18.07%    18.64%    20.03%    20.45%    19.49%
  เทียบกับอุตสาหกรรม (%)                                                         

  ลูกหนี้บัตรเครดิตผิดนัดชำระหนี้เกิน 3         4,449     5,850     5,191     5,044     4,514
  เดือนขึ้นไปในอุตสาหกรรม (ล้านบาท)                                                

  ลูกหนี้บัตรเครดิตผิดนัดชำระหนี้เกิน 3         615       723       726       921       994
  เดือนขึ้นไปของ KTC (ล้านบาท)                                                    

  ลูกหนี้บัตรเครดิตผิดนัดชำระเกิน 3           13.8%     12.4%     14.0%     18.3%     22.01%
  เดือนขึ้นไปของ KTC เทียบกับอุตสาหกรรม (%)                                         
  ----------------------------------- --------- --------- --------- --------- ---------

⁽¹⁾ การใช้จ่ายผ่านบัตรเครดิตไม่รวมการเบิกเงินสดล่วงหน้า

ที่มา: ธนาคารแห่งประเทศไทย

ปัจจุบันบัตรเครดิตเป็นอีกหนึ่งเครื่องมือทางการเงินที่อำนวยความสะดวกในการใช้จ่ายในชีวิตประจำวันมากขึ้น
อีกทั้งยังสามารถเพิ่มมูลค่าให้แก่ผู้บริโภค
ซึ่งผู้บริโภคในปัจจุบันได้เห็นความสำคัญของการมีบัตรเครดิตมากขึ้น
และเลือกเป็นสมาชิกของผู้ประกอบการที่มอบสิทธิประโยชน์สูงสุดแก่ตน ทั้งนี้
บริษัทสามารถดำรงสถานภาพความเป็นผู้นำในธุรกิจบัตรเครดิตภายใต้สภาวะการแข่งขันที่รุนแรงมากขึ้น
ด้วยกลยุทธ์การส่งเสริมการตลาดที่แตกต่างจากคู่แข่งขันรายอื่น ๆ
โดยบริษัทได้เข้าสู่พื้นที่ตลาดของกลุ่มลูกค้าเป้าหมายก่อนผู้ให้บริการรายอื่น ได้แก่
การร่วมจัดงานเทรดแฟร์ต่าง ๆ
รวมถึงการเข้าสู่ตลาดเอ็นเตอร์เทนเมนต์ในการร่วมจัดคอนเสิร์ตหรืองานบันเทิงต่าง ๆ เป็นต้น
ซึ่งการเข้าสู่ตลาดเหล่านี้นับเป็นการสร้างความได้เปรียบของบริษัท
เพื่อให้ลูกค้าสามารถจดจำตราสินค้าของบริษัทได้มากขึ้น และสามารถสร้างรายได้เพิ่มขึ้น
ควบคู่ไปกับการจัดการส่งเสริมการขายเพื่อเพิ่มปริมาณการใช้จ่ายผ่านบัตร
โดยผ่านการจัดแคมเปญการตลาดที่คุ้มค่าแก่สมาชิกผู้ถือบัตร และตรงกับความต้องการของสมาชิก
เพื่อให้ได้รับสิทธิประโยชน์จากการใช้จ่ายผ่านบัตรเครดิตมากกว่าการใช้จ่ายด้วยเงินสด
บริษัทได้ให้ความสำคัญในการขยายตลาดทั้งในเขตกรุงเทพมหานครและเขตภูมิภาค
อีกทั้งมีการจัดการบริหารความเสี่ยงมากขึ้น
เพิ่มกระบวนการในการคัดเลือกลูกหนี้อย่างเคร่งครัดมากขึ้น
เพื่อช่วยให้มูลค่าของลูกหนี้สูงขึ้นอย่างมีคุณภาพ

ในช่วงปี 2553 ที่ผ่านมา มีหลายปัจจัยที่ส่งผลกระทบต่ออุตสาหกรรมบัตรเครดิต ทั้งปัจจัยภายใน
โดยเฉพาะปัจจัยทางการเมืองภายในประเทศที่มีความไม่แน่นอน ซึ่งกระทบต่อเศรษฐกิจในประเทศ
ธุรกิจบัตรเครดิตที่กำลังปรับตัวดีขึ้นจะต้องชะลอตัวลง
และยังรวมไปถึงแนวโน้มอัตราดอกเบี้ยที่เพิ่มขึ้น
ซึ่งแม้ว่าจะไม่ได้ส่งผลกระทบต่ออัตราดอกเบี้ยบัตรเครดิตโดยตรง
แต่อาจจะส่งผลกระทบต่อกำลังซื้อของผู้บริโภค ราคาสินค้าที่จะปรับตัวสูงขึ้น
และอาจส่งผลต่อพฤติกรรมการใช้จ่ายของผู้บริโภคบางกลุ่มได้
นอกจากนี้เศรษฐกิจภายในประเทศที่แม้จะเริ่มกลับมาฟื้นตัวดีขึ้นจากวิกฤติเศรษฐกิจในปี 2552
แต่ผู้ประกอบการยังต้องใช้ความระมัดระวังในการขยายสินเชื่อ
เพื่อลดความเสี่ยงที่จะเกิดขึ้นจากการผิดนัดชำระหนี้ของลูกค้าอีกด้วย
ในขณะที่ปัจจัยภายนอกที่เข้ามากระทบ ได้แก่
การฟื้นตัวของเศรษฐกิจโลกที่เติบโตในอัตราที่ช้ากว่าที่คาดการณ์
ซึ่งปัจจัยดังกล่าวได้ส่งผลต่อประเทศไทยด้วย

โดยในปี 2553 บริษัทมียอดการใช้จ่ายผ่านบัตรเครดิต 87,924 ล้านบาท เพิ่มขึ้นจากปี 2552 ที่
78,431 ล้านบาท คิดเป็นเพิ่มขึ้นร้อยละ 12
ซึ่งเป็นผลจากความมั่นใจในการใช้จ่ายของผู้บริโภคมากขึ้น จากเศรษฐกิจที่ปรับตัวดีขึ้น
บริษัทมีมูลค่าลูกหนี้บัตรเครดิตรวมอยู่ที่ 35,703 ล้านบาท ซึ่งลดลงเล็กน้อยคิดเป็นอัตราร้อยละ 0.2
เมื่อเทียบกับ ณ สิ้นปี 2552 เนื่องจากบริษัทเพิ่มสมาชิกในลักษณะชำระคืนเมื่อครบกำหนด
(Transactors) มากขึ้น ทำให้ยอดลูกหนี้ลดลง
ด้านสัดส่วนยอดลูกหนี้บัตรเครดิตรวมของบริษัทเทียบกับลูกหนี้บัตรเครดิตในอุตสาหกรรมลดลงจากร้อยละ
18.19 ในปี 2552 เป็นร้อยละ 16.50 ณ สิ้นปี 2553 จำนวนบัตรเครดิต ณ สิ้นปี 2553
มีสัดส่วนเมื่อเทียบกับอุตสาหกรรมคิดเป็นร้อยละ 12.16 เพิ่มขึ้นจาก ณ สิ้นปี 2552
ที่มีสัดส่วนร้อยละ 12.13 จากการขยายฐานลูกค้าในช่วงครึ่งปีหลัง นอกจากนี้
สัดส่วนด้านลูกหนี้บัตรเครดิตผิดนัดชำระเกิน 3 เดือนของบริษัทเทียบกับอุตสาหกรรม เพิ่มจากร้อยละ
18.3 ในปี 2552 เป็นร้อยละ 22.0 ณ สิ้นปี 2553

4.4.1.6 ธุรกิจสินเชื่อบุคคลของบริษัทเทียบกับอุตสาหกรรม

ตารางแสดงตัวเลขธุรกิจสินเชื่อบุคคลของบริษัทเทียบกับอุตสาหกรรม

  ----------------------------------- ----------- ------------ ------------ ----------- --------------
                                      2549        2550         2551         2552        2553

  จำนวนบัญชีสินเชื่อบุคคลในอุตสาหกรรม⁽¹⁾     9,838,315   10,780,973   10,332,182   8,754,695   8,576,386⁽⁴⁾
  (บัญชี)                                                                                 

  จำนวนบัญชีสินเชื่อบุคคลของ KTC (บัญชี)      365,116     473,088      542,599      492,416     529,983

  บัญชีสินเชื่อบุคคลของ KTC เทียบกับอุตสาหกรรม 3.70%       4.39%        5.25%        5.62%       6.18%
  (%)                                                                                   

  ลูกหนี้สินเชื่อบุคคลในอุตสาหกรรม ⁽²⁾        184,537     204,514      229,137      214,058     187,491⁽⁴⁾
  (ล้านบาท)                                                                              

  ลูกหนี้สินเชื่อบุคคลของ KTC (ล้านบาท)       8,507       11,757       13,066       10,374      11,366

  ลูกหนี้สินเชื่อบุคคลของ KTC                4.60%       5.75%        5.70%        4.85%       6.06%
  เทียบกับอุตสาหกรรม (%)                                                                   

  ลูกหนี้สินเชื่อบุคคลผิดนัดชำระหนี้เกิน 3        7,006       9,230        8,253        6,500       5,359
  เดือนขึ้นไปในอุตสาหกรรม ⁽³⁾ (ล้านบาท)                                                      

  ลูกหนี้สินเชื่อบุคคลผิดนัดชำระหนี้เกิน 3        460         743          792          647         421
  เดือนขึ้นไปของ KTC (ล้านบาท)                                                              

  ลูกหนี้สินเชื่อบุคคลผิดนัดชำระเกิน 3          6.60%       8.05%        9.60%        9.96%       7.86%
  เดือนขึ้นไปของ KTC เทียบกับอุตสาหกรรม (%)                                                   
  ----------------------------------- ----------- ------------ ------------ ----------- --------------

⁽¹⁾ จำนวนบัญชี หมายถึง
จำนวนบัญชีผู้บริโภคสินเชื่อบุคคลภายใต้การกำกับเฉพาะที่มียอดสินเชื่อคงค้าง ณ สิ้นเดือนที่รายงาน

⁽²⁾ สินเชื่อบุคคลเฉพาะที่ไม่มีทรัพย์หรือทรัพย์สินเป็นหลักประกัน
โดยให้รวมถึงสินเชื่อที่เกิดจากการให้เช่าซื้อและการให้เช่าแบบลีสซิ่งในสินค้าที่ผู้ประกอบธุรกิจมิได้จำหน่ายเป็น

ทางการค้าปกติ ทั้งนี้ ไม่รวม
สินเชื่อที่เกิดจากการให้เช่าซื้อและการให้เช่าแบบลีสซิ่งในสินค้าที่เป็นรถยนต์ และรถจักรยานยนต์
สินเชื่อเพื่อการศึกษา สินเชื่อเพื่อการเดินทาง

ไปทำงานในต่างประเทศ สินเชื่อเพื่อรักษาพยาบาล
และสินเชื่อเพื่อสวัสดิการพนักงานที่หน่วยงานต้นสังกัดได้มีการทำสัญญากับผู้ประกอบธุรกิจสินเชื่อบุคคล

⁽³⁾ สินเชื่อผิดนัดชำระหนี้เกิน 3 เดือนขึ้นไป หมายถึง
ลูกหนี้ที่ค้างชำระต้นเงินหรือดอกเบี้ยเป็นระยะเวลาเกิน 3 เดือนขึ้นไป นับตั้งแต่วันถึงกำหนดชำระ
โดยรายงานเฉพาะเดือน

สิ้นไตรมาส

⁽⁴⁾ ตั้งแต่เดือนพฤศจิกายน 2553
ธนาคารพาณิชย์จดทะเบียนในประเทศไทยบางแห่งปรับข้อมูลนำส่งโดยการจัดกลุ่มสินเชื่อบุคคลใหม่ทำให้สินเชื่อบุคคลภายใต้การกำกับลดลง

ที่มา: ธนาคารแห่งประเทศไทย

ในปี 2553 บริษัทมีอัตราการเติบโตของลูกหนี้สินเชื่อบุคคลที่เพิ่มขึ้น ทั้งนี้
เนื่องมาจากในช่วงไตรมาสสุดท้ายของปี
บริษัทได้เล็งเห็นศักยภาพการเติบโตของเศรษฐกิจที่เริ่มฟื้นตัวอย่างชัดเจน
จึงขยายการให้สินเชื่อมากขึ้น โดยเน้นที่กลุ่มลูกค้าที่มีรายได้ขั้นต่ำ 10,000 บาทขึ้นไป
โดยเฉพาะอย่างยิ่งกลุ่มลูกค้าที่เป็นข้าราชการและพนักงานรัฐวิสาหกิจ
เนื่องจากเป็นกลุ่มที่มีเงินเดือนประจำ และมีความเสี่ยงที่จะเผชิญกับภาวะตกงานต่ำ
โดยบริษัทยังคงควบคุมคุณภาพลูกหนี้อย่างเข้มงวด บริษัทมีส่วนแบ่งทางการตลาดในธุรกิจสินเชื่อบุคคล
ด้านจำนวนบัญชีเทียบกับอุตสาหกรรมในปี 2553 คิดเป็นร้อยละ 6.18
ด้านลูกหนี้สินเชื่อบุคคลของบริษัทเมื่อเทียบกับอุตสาหกรรมปี 2553 มีส่วนแบ่งการตลาดร้อยละ 6.06
และด้านลูกหนี้สินเชื่อบุคคลผิดชำระเกิน 3 เดือนขึ้นไปของบริษัทเทียบกับอุตสาหกรรม ณ สิ้นปี 2553
อยู่ที่ร้อยละ 7.86

4.4.2 การแข่งขันในธุรกิจสินเชื่อเพื่อผู้บริโภค

การแข่งขันและคู่แข่งในธุรกิจสินเชื่อเพื่อผู้บริโภค

ตามข้อมูลการเผยแพร่ของธนาคารแห่งประเทศไทย
โดยผู้ประกอบการธุรกิจสินเชื่อเพื่อผู้บริโภคอาจแบ่งออกได้เป็น 3 ประเภท

(1) ธนาคารพาณิชย์ไทย
ที่อยู่ภายใต้กำกับดูแลของธนาคารแห่งประเทศไทยที่ประกอบธุรกิจที่เกี่ยวข้องกับธุรกิจสินเชื่ออุปโภคบริโภค
มีทั้งหมด 14 ธนาคาร ได้แก่ ธนาคารกรุงเทพ ธนาคารกสิกรไทย ธนาคารกรุงไทย
ธนาคารไทยพาณิชย์ เป็นต้น ซึ่งมุ่งเน้นให้สินเชื่อแก่ผู้บริโภคในรูปแบบที่หลากหลาย

(2) ธนาคารที่เป็นสาขาของธนาคารพาณิชย์ต่างประเทศ มีทั้งหมด 15 สถาบัน ได้แก่
ธนาคารฮ่องกงและเซี่ยงไฮ้แบงกิ้งคอร์ปอเรชั่น จำกัด ธนาคารซิตี้แบงก์ เป็นต้น

(3) สถาบันการเงินที่มิใช่ธนาคารพาณิชย์ (non-bank)
รวมถึงสถาบันการเงินที่จดทะเบียนกับกระทรวงพาณิชย์เพื่อประกอบธุรกิจสินเชื่อเพื่อรายย่อย
รวมทั้งสินเชื่อบัตรเครดิตและสินเชื่อบุคคล แต่ไม่ได้รับอนุญาตในการให้บริการเงินฝาก
มีจำนวนทั้งสิ้น 25 สถาบัน โดย KTC เป็นหนึ่งใน 25 สถาบันดังกล่าว ทั้งนี้ มีเพียง 11
สถาบันเท่านั้นที่ดำเนินธุรกิจบัตรเครดิต
แม้ว่าสถาบันการเงินประเภทนี้จะไม่ได้ถูกกำกับดูแลโดยธนาคารแห่งประเทศไทย
แต่การประกอบธุรกิจบัตรเครดิตและธุรกิจสินเชื่อบุคคลของสถาบันการเงินประเภทนี้จะต้องปฏิบัติตามกฎระเบียบ
ข้อบังคับที่ออกโดยกระทรวงการคลังและธนาคารแห่งประเทศไทย
โดยสถาบันการเงินประเภทนี้มีส่วนช่วยผลักดันให้การกู้เงินของกลุ่มลูกค้าที่มีรายได้ค่อนข้างต่ำซึ่งมีสัดส่วนสูง
เข้ามากู้เงินในระบบมากขึ้น

4.4.2.1 การแข่งขันและคู่แข่งในธุรกิจบัตรเครดิต

ตลาดบัตรเครดิตใน ปี 2553 ที่ผ่านมา เริ่มกลับมาฟื้นตัวอีกครั้ง
จากสาเหตุที่เศรษฐกิจไทยปรับตัวดีขึ้น
ส่งผลถึงความเชื่อมั่นของผู้บริโภคให้มีความมั่นใจในการจับจ่ายใช้สอยมากขึ้น
นอกจากนี้ธนาคารพาณิชย์ไทยและสถาบันการเงินที่มิใช่ธนาคารพาณิชย์
ต่างกระตุ้นการใช้จ่ายผ่านบัตรเครดิต ส่งผลให้ในช่วง 3 เดือนแรกของปี 2553
ปริมาณการใช้จ่ายผ่านบัตรเครดิตมีอัตราการเติบโตเพิ่มขึ้น
แต่อย่างไรก็ตามจากเหตุการณ์ความรุนแรงทางการเมืองในเดือนเมษายน และพฤษภาคม
ได้ส่งผลกระทบต่อธุรกิจบัตรเครดิตอย่างหลีกเลี่ยงไม่ได้ เนื่องจากความไม่มั่นใจที่เกิดขึ้น
ทำให้ผู้บริโภคต้องชะลอการใช้จ่ายลง

อย่างไรก็ตามในช่วงครึ่งปีหลัง ผู้ประกอบการแต่ละรายต่างเร่งทำการตลาด
ออกแคมเปญใหม่เพื่อขยายฐานลูกค้าออกไปอีก และเพิ่มยอดการใช้จ่ายให้มากขึ้น ทำให้ในปี 2553
นั้น มีจำนวนบัตรเครดิตในประเทศไทยทั้งสิ้น 14.2 ล้านบัญชี เพิ่มขึ้นจาก 13.5 ล้านบัญชีในปี
2552 และ 13.0 ล้านบัญชีในปี 2551
ซึ่งบัตรเครดิตเหล่านี้นอกจากจะออกโดยผู้ประกอบการเองแล้ว
ยังมีทั้งบัตรเครดิตที่ออกร่วมกับร้านค้าต่าง ๆ
และบัตรกดเงินสดที่ถูกใช้สำหรับการเบิกถอนเงินสดเท่านั้น
โดยธุรกิจบัตรเครดิตยังคงเป็นธุรกิจที่สามารถเติบโตต่อไปได้ในอนาคต
เนื่องจากอัตราการเข้าถึงตลาดบัตรเครดิตในประเทศไทย (จำนวนบัตรเครดิตต่อประชากรทั้งหมด)
มีอัตราอยู่ที่ร้อยละ 21 ในปี 2553 ทั้งนี้ ส่วนหนึ่งอาจจะเป็นผลมาจากข้อกำหนดของทางการ เช่น
ผู้ถือบัตรเครดิตจะต้องมีรายได้ต่อเดือนสูงกว่า 15,000 บาท และมีกฎ
ข้อบังคับในการออกบัตรที่เข้มงวดมากขึ้น

ในปัจจุบันนั้นการใช้บัตรเครดิตยังคงมีการเติบโตอย่างต่อเนื่อง
โดยจะเห็นได้จากยอดของลูกหนี้ธุรกิจบัตรเครดิตที่มีการเติบโตเพิ่มขึ้น
รวมถึงอัตราการใช้จ่ายผ่านบัตรต่อรายจ่ายเพื่อการอุปโภคบริโภคภาคเอกชนที่มีอัตราสูงขึ้น
อันเป็นผลมาจากปัจจัยส่งเสริมหลายประการ เช่น
ความเชื่อมั่นของลูกค้าที่มีมากขึ้นเนื่องจากมีการพัฒนาระบบความปลอดภัยที่ทันสมัยมากขึ้น เช่น
บัตรเครดิตติดชิป เป็นต้น รวมทั้งการนำเสนอสิทธิพิเศษต่าง ๆ
ของผู้ประกอบการเพื่อดึงดูดให้มีการใช้จ่ายผ่านบัตรเครดิต เช่น การให้ส่วนลดหรือให้สิทธิพิเศษ
เป็นต้น และเน้นการทำธุรกรรมผ่านบัตรเครดิตให้มากขึ้น
อีกทั้งตลาดบัตรเครดิตมีการแข่งขันค่อนข้างสูง
ผู้ประกอบการส่วนใหญ่พยายามเพิ่มส่วนแบ่งตลาดของตนเองโดยการออกบัตรเครดิตที่มีลักษณะแตกต่างกัน
รวมทั้งมีข้อเสนอทางการเงินที่แตกต่างกันด้วย

ตารางแสดงจำนวนบัญชีของธุรกิจบัตรเครดิต

  --------------------------------------- ------------ ------------ ------------ ------------ ---------- --------
  จำนวนบัญชีของธุรกิจบัตรเครดิต (ล้านบัญชี)        2550         2551         2552         2553                    

                                                                                 จำนวนบัญชี     สัดส่วน(%)   Growth

  ธนาคารพาณิชย์ไทย                          4,735,984    5,016,032    5,464,088    5,788,742    40.80      5.94%

  ธนาคารที่เป็นสาขาของธนาคารพาณิชย์ต่างประเทศ   1,300,923    1,365,483    1,323,098    1,351,743    9.53       2.16%

  สถาบันการเงินที่มิใช่ธนาคารพาณิชย์              5,966,462    6,590,179    6,702,216    7,047,330    49.67      5.15%

  รวมทั้งหมด⁽¹⁾                             12,003,369   12,971,694   13,489,402   14,187,815   100.00     5.18%
  --------------------------------------- ------------ ------------ ------------ ------------ ---------- --------

(1) ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
    Cash Card (เช่น AEON), Store Card (เช่น Tesco Lotus), Private Label
    Card (บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

ณ สิ้นปี 2553 จำนวนบัตรเครดิตมีอัตราเติบโตเพิ่มขึ้นอยู่ที่ร้อยละ 5.2
เพิ่มขึ้นจากอัตราการขยายตัวในปี 2552 ที่มีอัตราการเติบโตที่ ร้อยละ 4.0 ทั้งนี้
เป็นผลจากผู้ประกอบการส่วนใหญ่เร่งขยายฐานลูกค้าในช่วงครึ่งปีหลัง
เพื่อให้รับกับเศรษฐกิจที่กำลังขยายตัว
แต่ทั้งนี้ผู้ประกอบการส่วนใหญ่ยังคงมุ่งเน้นรักษาคุณภาพของสินเชื่อ
อีกทั้งจะต้องพยายามที่จะรักษาฐานลูกค้าเดิมอีกด้วย

โดย ณ สิ้นปี 2553
สถาบันการเงินที่ประกอบธุรกิจบัตรเครดิตที่ถือว่ามิใช่ธนาคารพาณิชย์มีส่วนแบ่งการตลาดด้านจำนวนบัญชีสูงสุด
คิดเป็นสัดส่วนร้อยละ 50 มีจำนวน 7.0 ล้านบัญชี รองลงมาคือธนาคารพาณิชย์ไทยมีจำนวน 5.8
ล้านบัญชี คิดเป็นสัดส่วนร้อยละ 41
และสุดท้ายคือธนาคารที่เป็นสาขาของธนาคารพาณิชย์ต่างประเทศ มีจำนวน 1.4 ล้านบัญชี
คิดเป็นสัดส่วนร้อยละ 9 ส่วนอัตราการเติบโตในปี 2553 นั้น ธนาคารพาณิชย์ไทย
ธนาคารที่เป็นสาขาของธนาคารพาณิชย์ต่างประเทศ
และสถาบันการเงินที่ประกอบธุรกิจบัตรเครดิตที่ถือว่ามิใช่ธนาคารพาณิชย์
มีอัตราการเติบโตเพิ่มขึ้นอยู่ที่ร้อยละ 5.9 ร้อยละ 2.2 และร้อยละ 5.2 ตามลำดับ

ตารางแสดงยอดสินเชื่อคงค้างธุรกิจบัตรเครดิต

  --------------------------------------- --------- --------- --------- ---------- ---------- --------
  ยอดสินเชื่อคงค้าง (ล้านบาท)                  2550      2551      2552      2553                  

                                                                        ยอดสินเชื่อ   สัดส่วน(%)   Growth

  ธนาคารพาณิชย์ไทย                          59,806    67,585    77,075    90,048     41.61      16.83%

  ธนาคารที่เป็นสาขาของธนาคารพาณิชย์ต่างประเทศ   36,378    34,955    34,561    37,114     17.15      7.39%

  สถาบันการเงินที่มิใช่ธนาคารพาณิชย์              83,092    86,687    84,963    89,264     41.24      5.06%

  รวมทั้งหมด⁽¹⁾                             179,276   189,227   196,599   216,427    100.00     10.09%
  --------------------------------------- --------- --------- --------- ---------- ---------- --------

(1) ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
    Cash Card (เช่น AEON), Store Card (เช่น Tesco Lotus), Private Label
    Card (บัตรที่ไม่มีตรา VISA หรือ MasterCard)

ที่มา: ธนาคารแห่งประเทศไทย

ณ สิ้นปี 2553 ภาพรวมของยอดสินเชื่อคงค้างของธุรกิจบัตรเครดิตมีมูลค่าทั้งสิ้น 216,427 ล้านบาท
ขยายตัวเพิ่มขึ้นจาก ณ สิ้นปี 2552 คิดเป็นอัตราร้อยละ 10 ซึ่งธนาคารพาณิชย์ไทย
ธนาคารที่เป็นสาขาของธนาคารพาณิชย์ต่างประเทศ
และสถาบันการเงินที่ประกอบธุรกิจที่มิใช่ธนาคารพาณิชย์ มีส่วนแบ่งในอัตราร้อยละ 42 ร้อยละ 17
และร้อยละ 41 ตามลำดับ

ตารางแสดงปริมาณการใช้จ่ายของธุรกิจบัตรเครดิต

  --------------------------------------- --------- --------- --------- --------------- ---------- --------
  ปริมาณการใช้จ่าย (ล้านบาท) ⁽²⁾              2550      2551      2552      2553                       

                                                                        ปริมาณการใช้จ่าย   สัดส่วน(%)   Growth

  ธนาคารพาณิชย์ไทย                          203,430   237,099   271,676   336,387         46.74      23.82%

  ธนาคารที่เป็นสาขาของธนาคารพาณิชย์ต่างประเทศ   99,120    109,144   107,797   122,603         17.04      13.73%

  สถาบันการเงินที่มิใช่ธนาคารพาณิชย์              212,814   238,905   242,509   260,697         36.22      7.50%

  รวมทั้งหมด⁽¹⁾                             515,363   585,148   621,983   719,687         100.00     15.71%
  --------------------------------------- --------- --------- --------- --------------- ---------- --------

(1) ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
    Cash Card (เช่น AEON), Store Card (เช่น Tesco Lotus), Private Label
    Card (บัตรที่ไม่มีตรา VISA หรือ MasterCard)

⁽²⁾ ปริมาณการใช้จ่ายผ่านบัตรไม่รวมการเบิกถอนเงินสดล่วงหน้า

ที่มา: ธนาคารแห่งประเทศไทย

ปริมาณการใช้จ่ายรวมของอุตสาหกรรมเพิ่มขึ้น จากปี 2552 ที่ 621,983 ล้านบาท เป็นมูลค่า
719,687 ล้านบาทในปี 2553
จากตารางแสดงให้เห็นว่าธนาคารพาณิชย์ไทยมีอัตราการเติบโตสูงสุดในกลุ่มอุตสาหกรรม
และมีปริมาณการใช้จ่ายที่สูงที่สุด โดยมีส่วนแบ่งตลาดสูงสุดอยู่ที่ร้อยละ 47 รองลงมาคือ
สถาบันการเงินที่ประกอบธุรกิจบัตรเครดิตที่มิใช่ธนาคารพาณิชย์ มีสัดส่วนอยู่ที่ร้อยละ 36
ส่วนธนาคารที่เป็นสาขาของธนาคารต่างประเทศอยู่ที่ร้อยละ 17

ตารางแสดงปริมาณการเบิกเงินสดล่วงหน้าของธุรกิจบัตรเครดิต

  --------------------------------------- -------- --------- -------- ------------------- ---------- ----------
  การเบิกเงินสดล่วงหน้า (ล้านบาท)              2550     2551      2552     2553                           

                                                                      การเบิกเงินสดล่วงหน้า   สัดส่วน(%)   Growth

  ธนาคารพาณิชย์ไทย                          40,866   43,068    40,739   41,518              43.91      1.91%

  ธนาคารที่เป็นสาขาของธนาคารพาณิชย์ต่างประเทศ   12,671   12,515    11,094   9,263               9.80       (16.51%)

  สถาบันการเงินที่มิใช่ธนาคารพาณิชย์              45,831   46,431    42,454   43,773              46.29      3.11%

  รวมทั้งหมด⁽¹⁾                             99,368   102,014   94,288   94,554              100.00     0.28%
  --------------------------------------- -------- --------- -------- ------------------- ---------- ----------

⁽¹⁾ ยอดรวมทั้งหมดของจำนวนบัตร รวมถึง Credit Card, Charge Card (เช่น AMEX),
Cash Card (เช่น AEON), Store Card (เช่น Tesco Lotus), Private Label Card
(บัตรที่ไม่มีตรา

VISA หรือ MasterCard)

ที่มา: ธนาคารแห่งประเทศไทย

การเบิกเงินสดล่วงหน้าของอุตสาหกรรมนั้นเพิ่มขึ้นจากปี 2552 เล็กน้อยที่มีจำนวน 94,288
ล้านบาท เป็น 94,554 ล้านบาท ณ สิ้นปี 2553 หรือคิดเป็นอัตราการเติบโตที่ร้อยละ 0.3
โดยบริษัทที่ประกอบธุรกิจบัตรเครดิตที่มิใช่สถาบันการเงินมีส่วนแบ่งตลาดสูงสุดคิดเป็นร้อยละ 46
รองลงมาคือธนาคารพาณิชย์ไทยร้อยละ 44
และธนาคารที่เป็นสาขาของธนาคารพาณิชย์ต่างประเทศร้อยละ 10

สำหรับการแข่งขันในธุรกิจบัตรเครดิตที่เจาะกลุ่มลูกค้าที่มีรายได้ระดับปานกลางขึ้นไปนั้น
บริษัทให้ความสำคัญด้านคุณภาพของการบริการ
กลยุทธ์การแข่งขันของบริษัทจึงเน้นในด้านการรักษาฐานผู้ถือบัตรเดิมและเพิ่มฐานผู้ถือบัตรใหม่
โดยการยกเว้นค่าธรรมเนียมแรกเข้าและค่าธรรมเนียมรายปีให้กับผู้สมัคร
นอกจากนี้บริษัทยังสนับสนุนให้มีการใช้จ่ายผ่านบัตรทุกวัน (Everyday usage)
โดยการจัดรายการส่งเสริมการใช้บัตรที่มีเอกลักษณ์เฉพาะตัว เช่น รายการสะสมคะแนน
“Forever Rewards”
ที่ให้ลูกค้าสะสมคะแนนแบบไม่มีวันหมดอายุและสามารถใช้คะแนนแลกซื้อสินค้าประเภทใด ๆ
ตามความต้องการได้โดยไม่จำกัดเฉพาะสินค้าที่มีอยู่ในแคตตาล็อก ณ
ร้านค้าที่เข้าร่วมรายการที่มีอยู่มากมาย
และนำเสนอรูปแบบบัตรเครดิตที่เหมาะสมกับการดำเนินชีวิตของกลุ่มลูกค้าแต่ละกลุ่ม

ในปัจจุบันผู้ประกอบการรายอื่น ๆ
เริ่มให้ความสำคัญกับการออกแบบผลิตภัณฑ์ที่มีความน่าสนใจต่อผู้ถือบัตรมากขึ้น เช่น
การเพิ่มจำนวนร้านค้าสมาชิกที่ให้ส่วนลดกับผู้ถือบัตรเครดิตของตน
การเลือกร้านค้าให้เหมาะสมกับกลุ่มผู้ถือบัตร
การให้ผู้ถือบัตรสามารถแลกคะแนนสะสมคืนเป็นเงินสดได้
โครงการเหล่านี้นอกจากจะเป็นการเพิ่มการใช้จ่ายผ่านบัตรเครดิตแล้ว
ยังเป็นการสร้างความจงรักภักดีต่อผลิตภัณฑ์ (Brand Loyalty) ให้กับผู้ถือบัตรอีกด้วย ทั้งนี้
เพื่อให้จำนวนผู้ถือบัตรที่เปลี่ยนไปใช้บัตรอื่นลดลง
เนื่องจากธุรกิจบัตรเครดิตเป็นธุรกิจที่ต้องมีการประหยัดต่อขนาด (Economy of Scale)
ผู้ประกอบการจึงจำเป็นที่จะต้องรักษาส่วนแบ่งตลาดของตนเองไว้
รวมไปถึงการพยายามเพิ่มส่วนแบ่งตลาดอย่างต่อเนื่อง

ผู้ประกอบการในธุรกิจบัตรเครดิตที่ถือเป็นคู่แข่งขันโดยตรงกับบริษัท
จะเป็นผู้ประกอบการทุกกลุ่มที่ได้กล่าวไว้ข้างต้น
โดยหมายความรวมถึงผู้ประกอบการธุรกิจบัตรเครดิตที่เป็นกลุ่มธนาคารพาณิชย์ไทย
ผู้ประกอบการที่เป็นสาขาของธนาคารพาณิชย์ต่างประเทศ และ
ผู้ประกอบการที่ประกอบธุรกิจบัตรเครดติที่มิใช่ธนาคารพาณิชย์
ซึ่งผู้ประกอบการแต่ละรายต่างมีกลยุทธ์การแข่งขันที่แตกต่างกัน
โดยต่างหวังใช้ข้อมูลฐานลูกค้าบัตรเครดิต เพื่อชิงส่วนแบ่งตลาด และขยายไปสู่ธุรกิจสินเชื่อบุคคล
สินเชื่อเพื่อการซื้อสินค้าในรูปแบบอื่น ๆ ต่อไป

4.4.2.2 การแข่งขันและคู่แข่งในธุรกิจสินเชื่อบุคคล

โดยภาพรวมแล้วธุรกิจสินเชื่อบุคคลเติบโตขึ้นเล็กน้อย
จากสัญญาณเชิงบวกของภาคเศรษฐกิจที่เริ่มฟื้นตัว และการกระตุ้นของภาครัฐ
รวมถึงการลงทุนของภาคเอกชน ผู้บริโภคเริ่มมีความมั่นใจในการจับจ่ายใช้สอยมากขึ้น
แต่ผู้ให้บริการทั้งหลายต่างยังคงเติบโตแบบระมัดระวังต่อไป เนื่องจากการที่เศรษฐกิจโลก
รวมถึงไทยยังคงมีความเปราะบาง
กับทั้งสถานการณ์ทางการเมืองและความขัดแย้งภายในที่ยังสุ่มเสี่ยงจะกระทบต่อความเชื่อมั่นในการลงทุนและอาจเป็นอุปสรรคสำคัญต่อการพัฒนาในด้านอื่น
ๆ

กลุ่มผู้ให้บริการสินเชื่อยังคงแบ่งออกเป็นสามกลุ่มที่ชัดเจน โดยกลุ่มธนาคารพาณิชย์ไทย
และกลุ่มธนาคารพาณิชย์ต่างประเทศ จะเริ่มปรับวิธีเปิดเกมเชิงรุกในตลาดมากขึ้น
เนื่องจากมีจุดแข็งในด้านต้นทุนเงินทุนที่ต่ำ
กว่าเมื่อเทียบกับกลุ่มสถาบันการเงินที่ไม่ใช่ธนาคารพาณิชย์ (Non-Bank)
โดยจะสะท้อนให้เห็นในรูปของการส่งเสริมการขายที่หลากหลาย เช่น
การนำเสนออัตราดอกเบี้ยพิเศษ เพื่อสร้างแรงจูงใจในการสมัครสินเชื่อ เป็นต้น

กลุ่มผู้ให้บริการต่าง ๆ ไม่เพียงแต่จะเน้นการเพิ่มจำนวนสมาชิก
โดยอาจมีนวัตกรรมผลิตภัณฑ์รูปแบบใหม่ ๆ การพัฒนาคุณสมบัติให้โดดเด่นแตกต่างเท่านั้น
มาตรการดูแลรักษาฐานสมาชิกเดิม (Existing Portfolio)
เพื่อการสร้างรายได้จะกลายเป็นอีกปัจจัยสำคัญ
ซึ่งกลยุทธ์ที่ใช้ย่อมจะต้องสอดคล้องกับพฤติกรรมผู้บริโภคที่แตกต่างกันในแต่ละเซ็กเมนต์ด้วย

โดยในเดือนพฤศจิกายน 2553 ที่ผ่านมานั้น
ธนาคารพาณิชย์บางแห่งได้ปรับข้อมูลนำส่งโดยการจัดกลุ่มสินเชื่อบุคคลใหม่ ได้แก่
สินเชื่อเพื่อการรักษาพยาบาล สินเชื่อสวัสดิการพนักงาน เป็นต้น ดังนั้น ทำให้สินเชื่อบุคคลในปี
2553 ลดลง

ตารางแสดงจำนวนบัญชีของธุรกิจสินเชื่อบุคคล

  --------------------------------------- ------------ ------------ ----------- -------------- ---------- ----------
  จำนวนบัญชีของธุรกิจสินเชื่อบุคคล⁽¹⁾ (บัญชี)       2550         2551         2552        2553                      

                                                                                จำนวนบัญชี       สัดส่วน(%)   Growth

  ธนาคารพาณิชย์ไทย                          1,834,168    1,921,445    1,689,726   1,346,205⁽²⁾   15.70      (20.33%)

  ธนาคารที่เป็นสาขาของธนาคารพาณิชย์ต่างประเทศ   772,583      767,919      695,395     559,812        6.53       (19.50%)

  สถาบันการเงินที่มิใช่ธนาคารพาณิชย์              8,174,222    7,642,818    6,369,574   6,670,369      77.78      4.72%

  รวมทั้งหมด                                10,780,973   10,332,182   8,754,695   8,576,386⁽²⁾   100.00     (2.04%)
  --------------------------------------- ------------ ------------ ----------- -------------- ---------- ----------

⁽¹⁾ จำนวนบัญชี หมายถึง
จำนวนบัญชีผู้บริโภคสินเชื่อบุคคลภายใต้การกำกับเฉพาะที่มียอดสินเชื่อคงค้าง ณ สิ้นเดือนที่รายงาน

⁽²⁾ ตั้งแต่เดือนพฤศจิกายน 2553
ธนาคารพาณิชย์จดทะเบียนในประเทศไทยบางแห่งปรับข้อมูลนำส่งโดยการจัดกลุ่มสินเชื่อบุคคลใหม่ทำให้สินเชื่อบุคคลภายใต้การกำกับลดลง
ที่มา: ธนาคารแห่งประเทศไทย

ณ สิ้นปี 2553 จำนวนบัญชีของธุรกิจสินเชื่อบุคคลอยู่ที่ 8.6 ล้านบัญชี ลดลงจากสิ้นปี 2552 ที่ 8.7
ล้านบัญชี โดยลดลงคิดเป็นร้อยละ 2.0 ทั้งนี้
ผู้ประกอบธุรกิจที่เป็นสถาบันการเงินที่มิใช่ธนาคารพาณิชย์ มีส่วนแบ่งการตลาดสูงเป็นอันดับหนึ่ง
คิดเป็นสัดส่วนร้อยละ 78 โดยมีจำนวน 6.7 ล้านบัญชี
รองลงมาคือธนาคารพาณิชย์ที่จดทะเบียนในประเทศไทย ซึ่งแม้ว่าจะปรับการจัดกลุ่มสินเชื่อใหม่ก็ตาม
โดยมีจำนวน 1.4 ล้านบัญชี คิดเป็นสัดส่วนร้อยละ 16
และสุดท้ายคือสาขาธนาคารพาณิชย์ต่างประเทศในประเทศไทย มีสัดส่วนร้อยละ 7 มีจำนวน 0.6
ล้านบัญชี สำหรับปี 2553 ธนาคารพาณิชย์จดทะเบียนในประเทศไทย
ผู้ประกอบการที่เป็นสาขาธนาคารพาณิชย์ต่างประเทศในประเทศไทย
มีอัตราการเติบโตที่ลดลงอยู่ที่ร้อยละ 20 ร้อยละ 19 ตามลำดับ
ขณะที่ผู้ประกอบธุรกิจที่เป็นสถาบันการเงินที่มิใช่ธนาคารพาณิชย์เติบโตร้อยละ 5

ตารางแสดงยอดสินเชื่อคงค้างของธุรกิจสินเชื่อบุคคล

+------------------------+-------+-------+-------+-------+----+-----+
| ยอดสินเชื่อคง             | 2550  | 2551  | 2552  | 2553  |    |     |
| ค้างของธุรกิจสินเชื่อบุคคล⁽¹⁾ |       |       |       |       |    |     |
|                        |       |       |       |       |    |     |
| (ล้านบาท)               |       |       |       |       |    |     |
+------------------------+-------+-------+-------+-------+----+-----+
|                        |       |       |       | ยอด   | สัด | Gro |
|                        |       |       |       | สินเชื่อ | ส่ว | wth |
|                        |       |       |       |       | น( |     |
|                        |       |       |       | คงค้าง | %) |     |
+------------------------+-------+-------+-------+-------+----+-----+
| ธนาคารพาณิชย์ไทย         | 8     | 10    | 9     | 67,8  | 3  | (3  |
|                        | 7,879 | 4,804 | 9,524 | 26⁽²⁾ | 6. | 1.8 |
|                        |       |       |       |       | 18 | 5%) |
+------------------------+-------+-------+-------+-------+----+-----+
| ธนาคารที่เป็นสาขาข        | 2     | 2     | 1     | 1     | 1  | 1.  |
| องธนาคารพาณิชย์ต่างประเทศ | 3,023 | 1,430 | 8,637 | 8,956 | 0. | 71% |
|                        |       |       |       |       | 11 |     |
+------------------------+-------+-------+-------+-------+----+-----+
| สถาบ                   | 9     | 10    | 9     | 10    | 5  | 5.  |
| ันการเงินที่มิใช่ธนาคารพาณิชย์ | 3,612 | 2,903 | 5,897 | 0,709 | 3. | 02% |
|                        |       |       |       |       | 71 |     |
+------------------------+-------+-------+-------+-------+----+-----+
| รวมทั้งหมด               | 20    | 22    | 21    | 187,4 | 10 | (1  |
|                        | 4,514 | 9,137 | 4,058 | 91⁽²⁾ | 0. | 2.4 |
|                        |       |       |       |       | 00 | 1%) |
+------------------------+-------+-------+-------+-------+----+-----+

⁽¹⁾ ยอดสินเชื่อคงค้าง (Outstanding Balance) เฉพาะต้นเงิน
(หลังหักรายได้รอการตัดบัญชี)

⁽²⁾ ตั้งแต่เดือนพฤศจิกายน 2553
ธนาคารพาณิชย์จดทะเบียนในประเทศไทยบางแห่งปรับข้อมูลนำส่งโดยการจัดกลุ่มสินเชื่อบุคคลใหม่ทำให้สินเชื่อบุคคลภายใต้การกำกับลดลง
ที่มา: ธนาคารแห่งประเทศไทย

ยอดสินเชื่อคงค้างของธุรกิจสินเชื่อบุคคลในปี 2553 นั้นลดลง จาก 214,058 ล้านบาทในปี 2552
เป็น 187,491 ล้านบาท เนื่องจากนับตั้งแต่เดือนพฤศจิกายน 2553 นั้น
ธนาคารพาณิชย์บางแห่งได้ปรับข้อมูลนำส่งโดยการจัดกลุ่มลูกหนี้สินเชื่อบุคคลใหม่
จึงทำให้ไม่สามารถเปรียบเทียบยอดลูกหนี้ย้อนหลังภายใต้เกณฑ์เดียวกันได้

จากตารางข้างต้น แสดงให้เห็นว่า ผู้ประกอบธุรกิจที่เป็นสถาบันการเงินที่มิใช่ธนาคารพาณิชย์
มียอดสินเชื่อคงค้างสูงที่สุดในอุตสาหกรรม อยู่ที่ 100,709 ล้านบาท คิดเป็นสัดส่วนอยูที่ร้อยละ 54
ส่วนรองลงมาคือธนาคารพาณิชย์ไทยมียอดสินเชื่อคงค้างอยู่ที่ 67,826 ล้านบาท
หรือคิดเป็นสัดส่วนร้อยละ 36 และสุดท้ายคือธนาคารที่เป็นสาขาของธนาคารพาณิชย์ต่างประเทศ
มียอดสินเชื่อคงค้างอยู่ที่ 18,956 ล้านบาท คิดเป็นสัดส่วนร้อยละ 10

อัตราการแข่งขันในการให้บริการสินเชื่อบุคคลของผู้ให้บริการต่าง ๆ เพิ่มสูงขึ้นในปัจจุบัน
ทั้งนี้เพราะผู้ให้บริการทุกรายต่างมีเป้าหมายที่ฐานลูกค้ารายย่อยที่มีจำนวนมากขึ้น
เพื่อเป็นการกระจายความเสี่ยงและสร้างฐานรายได้ในระยะยาว
ประกอบกับการที่ธนาคารแห่งประเทศไทยกำหนดข้อบังคับเพิ่มเติมในการกำกับดูแลธุรกิจบัตรเครดิตที่กำหนดให้ผู้สมัครบัตรเครดิตต้องมีรายได้ไม่ต่ำกว่า
15,000 บาทต่อเดือน
ส่งผลให้ความสามารถในการแข่งขันในธุรกิจบัตรเครดิตของผู้ให้บริการบางแห่งลดลง
จึงต้องสร้างโอกาสการแข่งขันของตนเองโดยหันไปเปิดให้บริการสินเชื่อบุคคลมากขึ้น

4.5 การจัดหาผลิตภัณฑ์และบริการ

4.5.1 การจัดหาบัตรเครดิต

เนื่องจากบริษัทต้องจัดหาบัตรเครดิตพร้อมด้วยข้อมูลของผู้ถือบัตรที่บรรจุอยู่ในแถบแม่เหล็กหรือชิป
ดังนั้นบริษัทจึงได้ว่าจ้างและจัดซื้อจากหน่วยงานภายนอกเพื่อการจัดทำบัตรเครดิตโดยแยกเป็นแต่ละขั้นตอนดังนี้

-   การสั่งซื้อบัตรเปล่า (Blank Card)
    เปนบัตรพลาสติกที่บริษัทสั่งผลิตตามรูปแบบที่ตองการกับบริษัท ที่ไดรับการรับรอง
    (Certified) จาก วีซา มาสเตอรการด และเจซีบี โดยพิจารณาจากราคา คุณภาพ
    ความสามารถและระยะเวลาในการผลิตเปนหลักตามมาตรฐานการผลิตบัตรเปลาที่กําหนดไวแลว

-   การพิมพ์ตัวนูน (Emboss) และการบันทึกข้อมูลลงในแถบแม่เหล็กหรือชิป
    ข้อมูลของผู้สมัครจะได้รับการพิมพ์ตัวนูนบนบัตร
    และทำการบันทึกข้อมูลผู้ถือบัตรลงในแถบแม่เหล็กและชิป

-   การบรรจุบัตรและส่งมอบให้ผู้ถือบัตร
    บัตรที่พิมพ์และบันทึกข้อมูลแล้วจะถูกนำใส่ซองรวมกับคู่มือสำหรับผู้ถือบัตรรวมทั้งเอกสารทางการตลาดต่าง
    ๆ โดยบริษัทจะจัดสงบัตรเครดิตไปยังผู้ถือบัตรหลากหลายช่องทางตามความต้องการของลูกค้า
    อาทิเช่น โดยพนักงานส่งเอกสารและทางไปรษณีย์ตามที่อยูของลูกคาตามที่ลูกคาระบุไว้
    หรือลูกค้าสามารถรับได้ที่ KTC Touch และสาขาธนาคารกรุงไทย

4.5.2 การจัดหาเครื่องอนุมัติวงเงินอัตโนมัติ (EDC)

บริษัทจัดหาเครื่องอนุมัติวงเงินอัตโนมัติ (EDC) โดยการเช่าจากผู้จัดจำหน่ายและผู้ให้เช่าเครื่อง
โดยจะพิจารณาคัดเลือกผู้จัดจำหน่ายที่มีผลิตภัณฑ์ที่มีชื่อเสียง ทันสมัย
สามารถรองรับกับเทคโนโลยีการชำระเงิน และมาตรฐานด้านการชำระเงินในระดับสากล
ประกอบกับนโยบายที่เน้นเรื่องระดับการให้บริการหลังการขาย
จึงต้องให้ความสำคัญเป็นอย่างยิ่งกับการเลือกใช้บริการของบริษัทผู้จัดจำหน่ายที่มีความมั่นคง
การบริหารงานที่เป็นมืออาชีพ พร้อมทีมงานและเครือข่ายที่ครอบคลุมพื้นที่บริการทั่วประเทศ
สามารถให้ความมั่นใจได้ว่า จะรักษาระดับการให้บริการได้ตามที่บริษัทได้ให้
พันธสัญญาไว้กับร้านค้าสมาชิก

บริษัทมีนโยบายที่จะติดตั้งเครื่อง EDC ให้กับทุกร้านค้าที่ผ่านการพิจารณาอนุมัติ ทั้งนี้เนื่องจากเครื่อง
EDC สามารถทำรายการได้หลากหลายกว่าเครื่องรับบัตรเครดิตประเภท Imprinter เช่น
สามารถอ่านข้อมูลจากแผงวงจรข้อมูลได้ (Microprocessor Chip)
ซึ่งสามารถจะรองรับการให้มาตรฐานการชำระเงิน และบริการใหม่ ๆ บนเครื่อง
นอกจากนี้บริษัทสามารถให้บริการร้านค้าได้รวดเร็วขึ้น
และลดโอกาสที่จะเกิดรายการทุจริตจากร้านค้าสมาชิก